Chess Rush adalah game mobile terbaru mengikuti fenomena Auto Chess yang dibangunkan oleh pembangun PUBG Mobile, Tencent. Dalam game ini, pemain boleh pilih seramai 50 hero+ terdiri daripada pelbagai jenis kelas untuk bina pasukan dan atur posisi hero untuk diletakkan di atas petak papan 8 x 8. Korang bakal berhadapan dengan 7 pemain lain dalam tiga mod berbeza: Classic, Turbo dan Co-op.
Penambahan mod Turbo dan Co-op adalah kelainan baru dibawakan dalam Chess Rush. Dalam mod Turbo, perlawanan menjadi lebih pantas dalam masa 10 minit dengan nyawa lebih sedikit dan kuantiti Mana Crystal lebih tinggi manakala mod Co-op pula membenarkan korang mengajak kawan korang bermain bersama-sama.
Panduan ini khas kepada mereka yang baru mula berjinak-jinak untuk main Chess Rush. Untuk makluman korang, game ini agak payah bagi mereka yang tidak mengenali peraturan autobattler. Berbekal kesabaran dan petua yang disyorkan oleh kami, korang tentu boleh menang game pertama korang!
1. Fahami konsep autobattler

Chess Rush mengikut cara permainan sama seperti Dota Underlords dan Auto Chess tetapi kalau korang tidak pernah main kedua-dua game ini, kami sarankan korang untuk tidak langkah tutorial. Sebagai ringkasan, pemain akan berhadapan dengan 7 pemain lain dalam satu arena. Korang akan dipaparkan dengan senarai hero yang boleh dibeli dengan menggunakan Mana Crystal bermula dengan 2 hero sehinggalah 10 hero (maksimum). Kemudian, susun hero dalam formasi di atas arena seperti dua Warrior di hadapan dan satu Druid di belakang. Hanya beberapa hero boleh berlawan di papan manakala 8 hero lain boleh disimpan sebagai persediaan.
Objektif utama adalah korang perlu mempertahankan nyawa daripada diancam oleh pemain lain. Jika korang gagal mengalahkan unit hero musuh, nyawa korang akan ditolak. Pemain akan naik level beransur-ansur bergantung kepada prestasi korang atau beli dengan Mana Crystal untuk membuka slot hero baru. Setiap hero juga menjadi lebih kuat apabila digabungkan dengan unit yang sama. 3 hero yang sama boleh digabungkan untuk jadi hero 2 star ★★ dan 3 hero 2 star ★★ boleh digabungkan menjadi hero 3 star ★★★
2. Semak senarai hero untuk ketahui kombo kelas & bangsa

Rentak permainan ini bergantung kepada pemilihan hero korang. Walaupun game ini tidak menggambarkan permainan catur sebenar, setiap unit hero mempunyai ciri-ciri dan kebolehan mereka tersendiri. Terdapat lebih daripada 50 hero terdiri daripada 12 bangsa (Human, Elf, Beast, dll) dan dibahagikan dalam 9 kelas (Warrior, Assassin, Rider, dll). Beberapa unit hero perlu digabungkan untuk menerima kombo yang gempak seperti 2 Rider boleh memberikan 150 armor dan 60% magic resistance untuk seluruh pasukan.
Petua hero: Gurru (Jelly) membolehkan korang dapat hero 2 star dengan menggabungkan 2 unit hero biasa sahaja.
Untuk mengenali tentang semua hero yang muncul dalam Chess Rush, korang boleh lihat keseluruhan senarai hero dengan menekan ikon buku ‘Heroes’ yang terletak di menu utama game. Rajinkanlah diri untuk membaca deskripsi ciri-ciri bangsa dan kelas dengan menyentuh ikon hero dalam 3 saat untuk mengeluarkan paparan seperti tertera di atas.
3. Cuba dulu main beberapa game
Oleh kerana terlalu banyak kebarangkalian kombinasi kompleks, kami mengesyorkan korang untuk bermain beberapa perlawanan terlebih dahulu supaya korang boleh sesuaikan diri dengan peraturan dan cara bermain game ini. Apa yang kami ingin kongsikan adalah cuba bereksperimentasi dengan kombinasi hero mana yang memang ngam dengan gaya permainan korang, formasi yang efektif untuk melawan musuh dan memasang senjata atau perisai kepada hero masing-masing.
4. Pakai barang (item) korang dapat

Sepanjang perlawanan berlangsung, pemain bakal berhadapan dengan raksasa in-game selain daripada 7 pemain korang perlu kalahkan. Musuh in-game ini akan memberikan korang barangan seperti perisai, senjata, tome dan cloak yang mana korang boleh pasangkan ke unit hero bagi meningkatkan ciri-ciri hero. Semua barangan ini akan disalurkan secara automatik ke dalam peti terletak di sebelah kanan skrin atau korang boleh sentuh untuk kutip masuk ke dalam peti.
Setiap unit hero ada barangan yang sesuai untuk mereka (lihat perkataan ‘match’) dan korang juga boleh menaiktaraf barangan ini jika ada lebih daripada 1. Namun, kalau tidak match dengan unit hero berkenaan, guna sahaja untuk tingkatkan kebolehan dan ciri-ciri mereka kerana ia membantu dalam perlawanan.
5. Gunakan barisan formasi disyorkan

Selain meningkatkan kebolehan hero, formasi hero penting dalam menentukan kalah dan menang sesuatu perlawanan. Bagi yang baru bermula main game ini, korang boleh cuba formasi yang disyorkan terlebih dahulu. Formasi disyorkan ini boleh diakses di skrin paparan hero. Tekan ‘Recommended Lineup’ dan ia akan mengeluarkan senarai barisan dan formasi yang korang boleh pratikkan dalam perlawanan.
Chess Rush telah dilancarkan di mobile untuk Android dan iOS.
Pemain Chess Rush, apakah kombinasi terulung korang sehingga menang tak putus-putus? Jom kongsikan bersama kami di komen Facebook dan jangan lupa ikuti Instagram dan YouTube


Pertandingan boleh menjadi sesuatu yang sangat memberi tekanan.
Namun, tidak semua pemain profesional boleh mengawal emosi mereka di hadapan khalayak ramai.
Hari ini kita akan melihat beberapa pemain profesional e-sukan yang tidak dapat mengawal emosi mereka.
1. Hungrybox mengamuk dibaling ketam (Super Smash Bros.)

Tahun 2019, Hungrybox berlawan Mango dalam Super Smash Bros.
Selepas kemenangan peringkat akhir ke atas Mango, seseorang daripada penonton membaling ketam ke arah Hungrybox.
Marah ini bersebab kerana pemain itu tidak suka akan kemenangan Hungrybox.
2. IdrA Rage Quit – Hanya ilusi semata (Star Craft)

Kadang-kadang sedikit tujahan membuat pemain profesional terus mengamuk.
Bekas pemain profesional IdrA terkenal dengan rage quit apabila dia akan kalah di Star Craft.
Ini yang berlaku kepada IdrA apabila dia rage quit terus dari perlawanan ketika berlawan MMA.
Namun kali ini lebih memalukan IdrA berhenti terlalu awal.
Dia terlalu marah untuk menyedari bahawa kekalahan yang akan berlaku itu hanyalah halusinasi yang dibuat oleh pihak askar lawan dan tiada damage pun pada bangunannya.
Bayangkan teknik minda dari askar musuh yang sepatutnya tidak membuatkan dia kalah tetapi dia terus berhenti lebih awal.
3. Wobbles tumbuk dinding sehingga berlubang (Super Smash Bros)

Semua ini berlaku ketika Smash Summit 2 2016 di antara Wobbles berlawan Ice.
Namun akibat marah dengan kekalahan itu Wobbles bertindak untuk terus membaling alat kawalanya dan pergi menumbuk dinding.
Dinding itu berlubang dengan saiz sebesar penumbuk.
4. Dellor marah penuh rasis (Overwatch)

Dellor kini dibuang dari pasukan Toronto Esports. Kini dia bukan lagi pemain profesional Overwatch.
Kejadian ini berlaku ketika penstriman dia di Twitch di mana dia mengamuk dengan banyak ejekan yang sangat rasis.
5. Vasilli hancurkan studio (League of Legends)

Berlaku pada tahun 2016 LSPL, perlawanan di antara LD berlawan dengan ING (pasukan Vasilli).
Nyata League of Legends membuatkan anda mengamuk lain daripada yang lain.
Ketika Vasilli bertindak menembak Ultimate Ashe ke rakan pasukannya dan terus meninggalkan perlawanan itu.
Dia kemudian terus menghancurkan papan kekuncinya dan beberapa barang di studio pertandingan itu.
Apa lagi saat-saat pemain profesional e-sukan yang anda ingat pernah mengamuk?


Adakah korang berminat untuk menjadi DrDisRespect, Ninja dan Shroud? Bermain game secara langsung kini menjadi lebih mudah dengan laman rasmi seperti Twitch, Facebook dan YouTube memberikan tempat bagi pemain untuk menyiarkan permainan mereka secara langsung dengan audiens mereka tersendiri.

Semasa berucap di Kejohanan E-Sukan Kampus di UiTM Lendu pada bula Mac lepas, Adam ‘SparTankeR’ Faiz berkongsi tip-tip bagaimana untuk memulakan stream bagi mereka yang mula berjinak-jinak untuk menyiarkan diri sambil bermain game.

Tip #1 – Ada PC dan OBS serta kamera berkualiti tinggi
Bagi strim secara profesional, seorang streamer harus memiliki PC berkuasa tinggi dan sedikit pengetahun mengendalikan perisian OBS (Open Broadcasting System) yang digunakan dalam penstriman. Selain itu, korang memerlukan kamera dan mikrofon yang bagus.
Tip #2 – Mikrofon berkualiti membuahkan hasil
Dari segi mikrofon, Adam menjelaskan jenis mikrofon juga harus dititikberatkan dalam pemilihan. Untuk menghasilkan kualiti suara ala radio, beliau menasihatkan streamer baru untuk membeli condenser microphone. Beliau juga merasakan ia lebih baik untuk menggunakan mikrofon sebenar berbanding mikrofon disediakan dalam headphone untuk kualiti suara bagus ketika membuat strim.
Tip #3 – Penggunaan dua monitor
Walaupun ia kelihatan mudah, sebenarnya perkara penting untuk strim adalah memiliki dua monitor. Ini adalah memudahkan seorang streamer untuk menggunakan monitor pertama untuk main game manakala monitor kedua untuk membaca komen. Bacaan komen adalah salah satu cara berinteraksi bersama penonton dan merasakan mereka dihargai oleh streamer.
Tip #4 – Tahu sasaran audiens strim
Untuk menambat hati ramai penonton dan pemain di Malaysia, Adam ‘SparTankeR’ Faiz berpendapat Facebook adalah tempat paling sesuai untuk membuat streaming kerana kebanyakkan syarikat telekomunikasi tempatan memberi pakej data percuma untuk Facebook.
Selain itu, pemilihan game itu juga amat penting kerana ini boleh menarik perhatian ramai penonton. Lebih ramai penonton melihat strim korang, lebih senang untuk menjana pendapatan melalui Facebook (Facebook Star), Twitch (Twitch Affliate dan Partner) dan YouTube (dijana oleh iklan).
Menurut Adam, game paling hangat dan ramai orang menonton buat masa sekarang adalah game mobile seperti Mobile Legends dan PUBG Mobile.
Tip #5 – Buat jadual strim
Setelah menarik perhatian penonton, salah satu cara untuk mengekalkan bilangan penonton adalah untuk merangkakan satu jadual khas untuk strim. Adam memetik contoh streamer TTC Gaming yang mempunyai jadual tetap mereka tersendiri.
Yang paling penting, streamer haruslah mengikut jadual yang telah ditetapkan kerana jadual ini berguna untuk mengingatkan penonton tentang strim dan membuatkan korang sentiasa relevan di hati penonton.


Adakah korang berminat untuk menjadi DrDisRespect, Ninja dan Shroud? Bermain game secara langsung kini menjadi lebih mudah dengan laman rasmi seperti Twitch, Facebook dan YouTube memberikan tempat bagi pemain untuk menyiarkan permainan mereka secara langsung dengan audiens mereka tersendiri.
Semasa berucap di Kejohanan E-Sukan Kampus di UiTM Lendu, Adam ‘SparTankeR’ Faiz berkongsi tip-tip bagaimana untuk memulakan stream bagi mereka yang mula berjinak-jinak untuk menyiarkan diri sambil bermain game.

Tip #1 – Ada PC dan OBS serta kamera berkualiti tinggi
Bagi strim secara profesional, seorang streamer harus memiliki PC berkuasa tinggi dan sedikit pengetahun mengendalikan perisian OBS (Open Broadcasting System) yang digunakan dalam penstriman. Selain itu, korang memerlukan kamera dan mikrofon yang bagus.
Tip #2 – Mikrofon berkualiti membuahkan hasil
Dari segi mikrofon, Adam menjelaskan jenis mikrofon juga harus dititikberatkan dalam pemilihan. Untuk menghasilkan kualiti suara ala radio, beliau menasihatkan streamer baru untuk membeli condenser microphone. Beliau juga merasakan ia lebih baik untuk menggunakan mikrofon sebenar berbanding mikrofon disediakan dalam headphone untuk kualiti suara bagus ketika membuat strim.
Tip #3 – Penggunaan dua monitor
Walaupun ia kelihatan mudah, sebenarnya perkara penting untuk strim adalah memiliki dua monitor. Ini adalah memudahkan seorang streamer untuk menggunakan monitor pertama untuk main game manakala monitor kedua untuk membaca komen. Bacaan komen adalah salah satu cara berinteraksi bersama penonton dan merasakan mereka dihargai oleh streamer.
Tip #4 – Tahu sasaran audiens strim
Untuk menambat hati ramai penonton dan pemain di Malaysia, Adam ‘SparTankeR’ Faiz berpendapat Facebook adalah tempat paling sesuai untuk membuat streaming kerana kebanyakkan syarikat telekomunikasi tempatan memberi pakej data percuma untuk Facebook.
Selain itu, pemilihan game itu juga amat penting kerana ini boleh menarik perhatian ramai penonton. Lebih ramai penonton melihat strim korang, lebih senang untuk menjana pendapatan melalui Facebook (Facebook Star), Twitch (Twitch Affliate dan Partner) dan YouTube (dijana oleh iklan).
Menurut Adam, game paling hangat dan ramai orang menonton buat masa sekarang adalah game mobile seperti Mobile Legends dan PUBG Mobile.
Tip #5 – Buat jadual strim
Setelah menarik perhatian penonton, salah satu cara untuk mengekalkan bilangan penonton adalah untuk merangkakan satu jadual khas untuk strim. Adam memetik contoh streamer TTC Gaming yang mempunyai jadual tetap mereka tersendiri.
Yang paling penting, streamer haruslah mengikut jadual yang telah ditetapkan kerana jadual ini berguna untuk mengingatkan penonton tentang strim dan membuatkan korang sentiasa relevan di hati penonton.
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost dan Mountain Dew bagi menjayakan #XPAXKEK.


Ramai penggemar permainan video di Malaysia merupakan pelanggan perkhidmatan penstriman Netflix. Penulis yakin ramai pemain permainan video menggunakan aplikasi Netflix untuk menonton filem dan siri anime.
Sesuatu yang tidak diketahui ramai pelanggan Netflix ialah terdapat banyak filem, siri, dan dokumentari yang berkaitan dengan permainan video.
Dalam artikel ini, penulis ingin berkongsi tentang beberapa rancangan dan filem yang mesti menarik minat pemain permainan video di Malaysia. Jom baca dan lepas ni boleh tonton!

Castlevania

Dalam semua siri animasi yang boleh ditonton di Netflix, penulis menanggap Castlevania sebagai salah satu siri animasi yang paling bagus.
Ia boleh dinikmati oleh semua orang, bukan peminat siri permainan Castlevania sahaja. Walaupun rancangan ini ditulis berdasarkan Castlevania III: Dracula’s Curse, ia diceritakan dengan cara yang mudah difahami.
Rancangan ini mengikuti Trevor Belmont, seorang pemburu raksasa, yang bekerjasama dengan Sypha, seorang ahli sihir, untuk menewaskan Dracula. Mereka juga dibantui oleh Alucard, anak Dracula.

Ready Player One

Jika anda gemar mencari easter eggs atau kemunculan cameo oleh watak-watak permainan video dari zaman 80-an hingga zaman moden, anda patut tonton Ready Player One.
Filem arahan Steven Spielberg ini mengisahkan tentang pemain-pemain sebuah permainan realiti maya yang bertanding untuk mendapatkan Golden Easter Egg.
Sesiapa yang memperoleh Golden Easter Egg akan menjadi pemilik syarikat yang membangunkan permainan realiti maya tersebut.

League of Legends Origins

Para peminat permainan League of Legends harus menonton dokumentari ini. Ia menceritakan tentang perkembangan dna perjalanan permainan tersebut dari tahun 2006 hingga 2017.
Dokumentari ini bukan sahaja memberi fokus terhadap pembangun di Riot Games tetapi para pemain dan komuniti e-sukan juga diberi peluang untuk berkongsi pendapat dan pengalaman.

The Witcher

Siri The Witcher di Netflix sebenarnya tidak mengikut jalan cerita siri permainan The Witcher. Siri ini ditulis berdasarkan siri novel dan cerpen The Witcher yang ditulis oleh Andrzej Sapkowski.
Para pemain siri The Witcher mesti menyukai jalan cerita rancangan ini kerana ia masih menonjolkan watak-watak yang mereka suka seperti Geralt of Rivia, Yennefer, dan Jaskier (Dandelion).
Kekuatan utama rancangan ini ialah lakonan Henry Cavill sebagai Geralt. Beliau memang pilihan yang betul untuk watak tersebut.

High Score

Bagi mereka yang berminat dengan sejarah industri permainan video, anda wajib menonton dokumentari High Score.
Tidak seperti dokumentari League of Legends Origins yang disenaraikan tadi, High Score ialah rancangan episodik dan setiap episod bertempoh sekitar 45 minit.
Ramai individu yang memainkan peranan penting dalam sejarah permainan video seperti John Romero (pembangun DOOM), Tomohiro Nishikado (pembangun Space Invaders), dan ramai lagi muncul dalam rancangan ini.


Setiap musim, pasukan-pasukan MPL MY pastinya akan membawa muka baharu ke dalam barisan pemain mereka untuk memperkuatkan lagi pasukan.
Namun musim ini, terdapat beberapa pemain Rookie yang menjadi tunjang utama dalam gerakkan pasukan mereka.
Gojes

View this post on Instagram

A post shared by MPL Malaysia (@mplmy.official)

Pemenang Rookie of the Season ini menjadi salah seorang pemain yang penting untuk Yoodo Red Giants Esports selepas persembahan yang baik ditunjukkan sepanjang musim ini.
Gojes yang bermain di Exp Lane membawa lebih kurang 10 hero pada musim ini seperti Minsitthar, Hilda dan Yu Zhong.
Kebolehan Gojes untuk menangkap hero di backline dan makro serta mikro yang baik menjadi punca Yoodo Red Giants Esports berada di slot Top 4 pada musim ini.
Dia juga memenangi anugerah Rookie Terbaik musim ini.
Sekys

View this post on Instagram

A post shared by @yoodoredgiants

Jungler Yoodo Red Giants Esports ini turut menjadi watak penting yang membawa pasukannya ke Top 4 dengan mekanik yang tinggi.
Dia sering kali menggunakan hero seperti Martis, Lancelot dan Akai yang membolehkan dia untuk mendapat objektif dengan lebih mudah.
Walaupun ini musim pertama untuk pemain ini tetapi dia sudah menunjukkan bahawa dia boleh menjadi salah seorang jungler terbaik di Malaysia.

Melqt-

@mygameondotmy Ada sebab Melqt- dengan Kymm taunting dekat stage! #fyp #kakigaming #MyGameOn #MPLMYS11 #mobilelegends #revoluxi ♬ original sound – My Game On

Pemain Gold Laner untuk Red Esports dipersoal ramai kerana menggantikan tempat rakan sepasukannya iaitu Mal namun dia menjawab dengan persembahan yang baik sepanjang musim.
Melqt- yang banyak mainkan hero seperti Beatrix, Claude dan Melissa berjaya mencatat purata KDA dengan 5.36 menurut laman web rasmi MPL MY. Dia sering kali tercalon sebagai MVP of the game.
Dia tercalon sebagai Rookie of the Year dan menjadi watak penting dalam kebangkitan Red Esports untuk musim ini.
Kymm

Mid Laner Red Esport ini menyertai Red Esports pada jendela perpindahan semasa minggu ke-4. Dia telah memberi impak yang besar dengan gaya permainannya yang agresif.
Kymm sering kali bermain hero seperti Valentina, Pharsa dan Yve dan telah membawa impak yang besar untuk pasukan Red Esports.
Walaupun taunting lebih dikenali ramai namun gaya permainannya akan membuat dia menjadi salah seorang pemain Mid Lane terbaik di Malaysia.

@mygameondotmy @RED ESPORTS hantar @RSG Slate Malaysia pulang sambung raya #mpl #mplmy #mplmys11 #inigayakita #revoluxi #fyp #kakigaming #mygameon ♬ Suasana Di Hari Raya – Anuar & Ellina

Unii

@sesumpit05 Lunatix vs Madness #MLBB #mplmys11 #mplmy #mlbbcreatorbase #mlbbwiki @mplmy @Mobile Legends @MLBB Creator Base ♬ original sound – ===SesumpiT===

Pemain yang baru sahaja berusia 17 tahun ini sudah menjadi salah satu watak penting dalam Team Lunatix untuk musim yang cemerlang ini.
Walaupun meta kini tertumpu kepada Tank Jungler, namun Unii yakin membawa hero seperti Hayabusa dan Fanny.
Dia juga dicalonkan sebagai Rookie of the Season menunjukkan persembahan yang baik sepanjang musim.
Siapa lagi Rookie yang memberi impak kepada pasukannya pada musim ini?


League of Legends: Wild Rift adalah permainan mudah alih baharu yang mencipta fenomena tersendiri. Biarpun baru di fasa beta terbuka, Wild Rift sudah pun mencipta kejayaan di carta App Store apabila menjadi aplikasi paling banyak dimuat turun pada 2020.
Dalam artikel ini, penulis akan berkongsi pengalaman bermain Wild Rift:

Mobile MOBA tapi agak sukar dikuasai

Kita umum tahu yang permainan mudah alih mempunyai tahap kesukaran yang agak minima bagi genre mobile MOBA untuk menarik ramai pemain kasual mencubanya. Namun, Wild Rift tetap mempunyai cabaran.
Daripada pemilihan role (peranan), semuanya penting dan memberi kesan kepada teamfight. Sebagai contoh, ada lima peranan iaitu Support, Marksman, Mid, Jungle dan Baron lane (di LOL PC selalu dipanggil Top).
Tidak seperti Mobile Legends yang dimainkan dalam meta sering berubah, pemain support akan sentiasa bersama marksman dan membantunya untuk mendapatkan gold yang mencukupi.
Bagi pemain Mid, tugas mereka adalah memenangi lane dengan sekerap mungkin dan gank apabila perlu. Bagi penulis, jungle adalah peranan yang baru untuk pemain MLBB. Tugas anda adalah mendapatkan Red dan Blue buff dan kemudian bersedia gank mana-mana lane yang memerlukan pertolongan.
Di Baron Lane, pemain akan memilih champion yang sukar untuk dijatuhkan. Champion seperti Fiora, Camille, Yasuo dan Singe memang boleh dimainkan di Baron lane kerana mereka mempunyai output damage yang tinggi dan sukar ditewaskan.
Walaupun banyak peranan anda perlu belajar tapi semestinya ia akan jadi satu pengalaman yang baru untuk anda.

Ward dan fog of war

Bagi penulis, yang paling mencabar ialah peta yang gelap. Ia menyukarkan penulis untuk melihat siapa yang akan datang gank tapi di sinilah bergunanya sistem ward. Ia membolehkan penulis meletakkan ward di sungai atau tepi semak untuk melihat champions yang melalui kawasan itu.
Terdapat dua wards, yang memberikan vision dan yang boleh nampak ward lain jika ditekan (ya ward tidak boleh dilihat oleh musuh).Sistem ward ini membuatkan permainan menjadi lebih kompetitif dan agak mencabar bagi pemain mencari lokasi penting meletakkan ward agar setiap gerak geri boleh diperhatikan.

Pelbagai tier
Gambar daripada NOYPIGEEKS
Pembetulan: Platinum adalah tier selepas Gold dan Emerald selepas Platinum
Disebabkan Wild Rift masih baru dilancarkan dalam fasa beta terbuka, maka tidak ada lagi yang berjaya cecah ranking tertinggi. Dari pengalaman penulis yang kini di tier Gold, bukanlah terlalu sukar tapi bukan juga mudah. Mungkin kerana tidak ramai lagi pemain yang sampai ke Platinum, penulis selalu digandingkan dengan pemain yang belum lagi berada dalam mana-mana tier dalam mod ranked.
Bagaimanapun, itu adalah pengalaman penulis untuk membantu pemain tersebut bermain dengan lebih baik. Fungsi chat dan pings sangat membantu untuk mereka.
Bagi penulis, setiap kemenangan dirasakan sangat berbaloi kerana apabila anda bersedia untuk promote (naik tier), sekurang-kurangnya tiga perlawanan perlu dimenangi dan anda tidak boleh kalah lebih tiga kali. Ia sedikit mencabar dan memberi kepuasan apabila melepasi satu tier.

Setiap champions unik dan pelbagai

Bagi penulis, Wild Rift mempunyai barisan champions yang memang unik. Setiap daripada mereka mempunyai empat jenis kuasa, berlainan berbanding MOBA lain. Sebagai contoh, Lux adalah seorang mage dan mempunyai kuasa crowd control serta perisai.
Tapi yang paling menarik adalah ulti yang boleh digunakan dari mana-mana arah kerana ia adalah satu laser lurus ke penghujung peta.
Setiap champions ini mempunyai tahap kesukaran masing-masing. Oriana misalnya mempunyai robot berbentuk bola yang akan mengenakan kesemua damage dan boleh dikawal pemain dengan kuasa-kuasa yang ada. Bagi penulis, pemain pro Oriana boleh menukar arus perlawanan dengan mudah.

Skins yang berbaloi dengan harga ditawarkan

Untuk bahagian kosmetik, skins yang dibeli memang berbaloi dengan kualiti dan harga ditawarkan. Sebagai contoh skin Legendary Dark Cosmic Jhin berharga sekitar RM50 dan ia mengubah segala tekstur, model, animasi dan audio.
Baru-baru ini, Riot juga melancarkan K/DA All Out, satu koleksi skins yang mempunyai persamaan dengan kumpulan wanita virtual dari Riot. Ahri, Kai’sa, Akali, Seraphine dan Evelynn menerima skin popstar mereka yang tersendiri. Ia adalah salah satu inisiatif yang menarik oleh Riot.
Bagi penulis, pemain baharu tiada masalah untuk belajar dari bawah kerana terdapat tutorial disediakan. Ada juga mod yang mana anda boleh berlatih bersama pemain lain melawan kecerdasan buatan (AI).


Korang mesti sudah begitu lali dengan cemuhan bermain game membuatkan korang ketagih, buang masa dan duit serta tidak mendatangkan apa-apa faedah langsung.
Keburukan aktiviti bermain video game masih  meniti dari bibir ke bibir dalam kalangan masyarakat sehinggakan Persatuan Kesihatan Dunia (WHO) klasifikasikan ketagihan bermain video game sebagai satu penyakit mental dan sering dikaitkan dengan keganasan melampau.
Namun, tohmahan bermain video game membuatkan pemain menjadi lebih ganas sudah lama disangkal dan tidak sampai 1% populasi dunia yang mengalami masalah ketagihan video game.
Malahan, bermain video game sebenarnya mendatangkan kebaikan berbanding keburukan menurut banyak kajian. Inilah 5 sebab utama kenapa video game bagus untuk korang dari segi kesihatan fizikal dan mental.

1. Video game boleh melambatkan proses penuaan

Bagi orang mahu sentiasa kelihatan awet muda, mungkin korang boleh selitkan sesi bermain video game pula.
Melalui kajian dijalankan di University of Iowa, Amerika Syarikat, seramai 681 individu sihat berusia 50 tahun ke atas bermain game direka khas bagi kajian selama 10 jam boleh melambatkan proses kemerosotan kebolehan kognitif sehingga kira-kira 7 tahun dalam sesetengah kes.
Antara game yang boleh mengasah keupayaan otak korang adalah game bertemakan real-time strategy (RTS) dan mobile online battle arena (MOBA) seperti Dota 2, Mobile Legends dan banyak lagi.

2. Video game boleh menajamkan penglihatan mata

Menurut satu kajian University of Rochester, bermain game aksi mampu meningkatan daya penglihatan dalam tugas seharian seperti membaca dan memandu pada waktu malam.
Kebolehan ini dipanggil sebagai fungsi sensitif kontras membolehkan pemain untuk membezakan perubahan kecil dalam pelbagai tona warna kelam meskipun berlatarbelakangkan warna cerah. Fungsi sensitif kontras ini juga semakin hilang apabila usia kita meningkat.
Bermain game aksi pantas shoot em’ up seperti Call of Duty, Battlefield atau Overwatch melatih otak manusia untuk membeza dan menganalisa banyak maklumat di depan mata kita dalam satu masa sama sekaligus meningkatkan daya penglihatan pemain.

3. Video game boleh melegakan rasa sakit kronik

Main game lama-lama sampai lupa rasa sakit.
Kajian dijalankan oleh American Pain Society mendapati game virtual reality (VR) dapat mengurangkan rasa sakit disebabkan prosedur pembedahan atau penghidap penyakit kronik. Lebih-lebih lagi, mereka yang menerima rawatan luka terbakar melaporkan pesakit ini kurang merasa sakit sebanyak 30 ke 50% ketika bermain game VR.
Antara sebab utama kelegaan pantas ini adalah kerana aktiviti bermain game melepaskan satu hormon dipanggil sebagai endorphin ke otak iaitu sebatian kimia yang selalu berkait-paut dengan rasa kegembiraan dan mengurangkan rasa ketidakselesaan.

4. Video game online boleh tingkatkan kebolehan bersosial

Kebanyakkan orang fikir bermain video game membuatkan seseorang tidak bergaul atau dipanggil sebagai anti-sosial kerana korang lebih suka duduk di rumah berbanding keluar bergaul-gaul dengan orang luar.
Sebaliknya, main game online atau game sosial sebenarnya membuatkan pemain lebih senang bersosial dengan orang lain.
Pada tahun 2009, kajian melihatkan perbandingan antara pelajar sekolah Singapura, kanak-kanak Jepun dan pelajar kolej Amerika Syarikat dan dapatan kajian menunjukkan game sosial dan online melahirkan individu ramah tamah.

5. Video game boleh mengurangkan tekanan perasaan

Walaupun ketagihan video game diklasifikasikan sebagai satu penyakit mental, bermain video game sebenarnya boleh dijadikan sebagai satu penawar stres jauh lebih efektif berbanding sesi kaunseling biasa.
Pada tahun 2012, penyelidik di New Zealand menjalankan kajian melibatkan 168 remaja kira-kira berusia 15 tahun yang mana separuh daripada mereka diasingkan untuk menerima sesi kaunseling manakala separuh lagi main game fantasi SPARX yang membolehkan mereka untuk reka avatar tersendiri untuk “mengeluarkan pemikiran negatif”.
Setiap tahap dalam game itu mengajar pemain tentang fakta asas tentang kemurungan, strategi untuk menangani tekanan dan teknik mencari ketenangan.
Dapatan kajian SPARX juga sangat menggalakkan. Kira-kira 44% pemain SPARX sembuh dari kemurungan berbanding hanya 26% daripada mereka yang sembuh melalui sesi kaunseling.

Mengikut kajian-kajian saintifik di atas, semangat #HealthyGaming menyumbang banyak kebaikkan kepada pemain. Tambahan pula, minat bermain video game boleh melahirkan pemain profesional sehingga meraih jutaan ringgit dalam pertandingan e-sukan dan ada juga yang mahu berkecimpung dalam karier pembangunan game.


China kini telah menjadi sangat berpengaruh dalam dunia permainan video kerana studio-studio di sana telah mengeluarkan banyak permainan-permainan popular seperti Mobile Legends: Bang Bang dan PUBG Mobile. Genshin Impact adalah permainan buatan China terbaru yang menjadi sangat popular.
Genshin Impact dikeluarkan oleh miHoYo. Nama studio ini memang tidak asing bagi mereka yang berminat dengan permainan mudah alih dengan estetik anime kerana mereka juga merupakan pembangun Honkai Impact 3rd.
Permainan tersebut dilancarkan pada bulan lepas untuk PC, PlayStation 4 (PS4), iOS, dan Android. Setakat ini, ia telah mencatat 17 juta muat turun di peranti mudah alih sahaja! Dalam tempoh seminggu selepas ia dilancarkan, ia juga telah menjana perbelanjaan pemain sebanyak AS$60 juta (RM248 juta).
Jika anda masih belum menyertai keluarga pemain Genshin Impact, inilah masa yang sempurna untuk bermula! Permainan ini sangat menyeronokkan dan apa yang paling hebat ialah ia…

1. Percuma di semua platform!

Ya, anda baca kenyataan tersebut dengan betul. Genshin Impact ialah sebuah permainan percuma. Untuk pemain PC, ia boleh dimuat turun di laman web rasminya. Pemain PS4 pula boleh muat turun melalui PlayStation Store. Pengguna Android boleh mendapatkannya di Google Play Store dan pengguna iOS pula di Apple App Store.
Walaupun permainan ini percuma, ia mempunyai kualiti yang boleh dikatakan hampir sama dengan permainan yang perlu dibeli atau dibayar langganan. Kualiti grafik, lakonan suara, dan permainan Genshin Impact memang jauh lebih hebat berbanding banyak permainan percuma di luar sana.

2. Tiada tekanan berat pay-to-win

Apabila mengetahui bahawa sebuah permainan video ialah free-to-play, penulis sedar terdapat ramai orang yang tetap tidak berminat untuk mencubanya kerana mereka yakin mesti ada sistem pay-to-win berhubung dengan mikrotransaksi.
Penulis menjaminkan perkara ini tidak menjadi masalah besar dalam Genshin Impact. Memang terdapat mikrotransaksi untuk membeli wang yang boleh digunakan untuk membeli watak-watak dan menambahbaik senjata dan aksesori tetapi anda tidak perlu mengeluarkan satu sen pun untuk menikmati permainan ini sepenuhnya.
Semua kandungan dalam permainan ini boleh diperoleh melalui permainan biasa. Ramai pemain Genshin Impact menyatakan sistem mikrotransaksi ini lebih menjurus ke arah “pay-to-waifu” yang bermaksud ia hanya penting kepada mereka yang obses dengan rekaan watak-watak anime dalam permainan ini.

3. Sistem pertarungan yang penuh aksi dan mempunyai kedalaman

Antara ciri istimewa Genshin Impact ialah ia membenarkan anda untuk menukar antara empat watak-watak berbeza ketika bertarung. Ini membenarkan anda untuk melakukan kombo-kombo yang menarik dan juga menggunakan gabungan kuasa elemen-elemen.
Pembelajaran cara pertarungan tidak mengambil masa yang lama kerana ia amat mudah. Serangan dan penggunaan kemahiran senang dilakukan tidak kira anda bermain di PC, PS4, atau peranti mudah alih.
Setiap watak mempunyai cara kawalan tersendiri mengikut senjata dan stats mereka. Ada yang menggunakan senjata jarak dekat seperti pedang dan tombak dan senjata jarak jauh seperti busur dan anak panah.

4. Kualiti grafik setanding permainan hebat seperti The Legend of Zelda: Breath of the Wild

Penulis sendiri terpegun dengan kualiti grafik Genshin Impact. Semua watak-watak dalam permainan ini mempunyai rekaan anime yang comel dan persekitaran pula dicorak menggunakan teknologi cel-shading, membuatkan dunia terbuka dalam permainan ini nampak sangat cantik dan berwarna-warni.
Setiap kesan khas grafik seperti percikan api, letupan, kilat, dan lain-lain ditonjolkan pada kualiti yang hebat. Jangan risau jika anda bermain versi iOS and Android, ia tetap mempunyai kualiti grafik yang mempertunjukkan kualiti tekstur dan kesan khas tinggi.
Permainan ini memang buatan studio dari China tetapi ia mempunyai empat tetapan bahasa. Secara lalai (default), Bahasa Inggeris dipilih apabila anda memulakan permainan ini pada kali pertama. Walaubagaimanapun, lakonan suara Bahasa Jepun, Bahasa Cina, dan Bahasa Korea juga disediakan.
Lakonan suara Bahasa Jepun dan Bahasa China dilakukan dengan sangat baik dan penulis mengesyorkan anda untuk menggunakan salah satu daripada dua bahasa tersebut.

5. Ada mod multi-pemain untuk 4 orang

Genshin Impact boleh dimain secara berseorangan tetapi ia juga menawarkan mod multi-pemain di mana anda boleh bermain bersama tiga orang rakan-rakan lain. Anda boleh meneroka dunia terbuka besar dan menewaskan raksasa secara bersama-sama.
Misi-misi utama yang meneruskan jalan cerita tidak boleh dilakukan dalam mod multi-pemain tetapi anda boleh melakukan pertarungan cabaran dan berlawan dengan musuh boss.
Penulis sekali lagi menggalakkan anda untuk mencuba permainan ini kerana ia adalah percuma dan sangat menyeronokkan. Lagipun, anda boleh bermain bersama rakan-rakan anda.
Tunggu apa lagi? Jom main Genshin Impact!


Permainan video tidak dapat dipisahkan untuk ramai orang yang ada sekarang. Dengan situasi pandemik lebih ramai orang bermain permainan video daripada biasa.
Boleh dikatakan seumur hidup seseorang itu pasti akan bermain permainan video tidak kira di pelantar konsol, PC mahupun telefon.
Dari Dota, Mobile Legends, PUBG, Need for Speed, Counter Strike, Apex Legends dan lain-lain lagi.
Apa yang membuatkan kita semua suka sangat dengan bermain permainan video?
1. Keyakinan diri

Permainan video pasti akan meningkatkan keyakinan diri seseorang.
Tidak kira lelaki mahupun perempuan, apabila kita dapat menyelesaikan masalah menggunakan kepintaran pasti akan menambah keyakinan dalam diri pemain.
Keyakinan pasti akan meningkat terutama dalam permainan video strategi dan juga permainan video aksi.
Bayangkan kita dapat menyelesaikan teka-teki di dalam permainan video yang sangat susah tanpa bantuan dari orang lain?
2. Mengurangkan stress

Sudah semestinya anda bermain permainan video untuk menghilangkan tekanan.
Selepas penat bekerja atau cuma untuk berehat, tekanan dapat dilepaskan dengan bermain permainan video.
Hiburan seperti permainan video ini nyata boleh menukarkan hari yang penat anda kepada hari yang penuh keceriaan dan keseronokan.
Malah, permainan video yang mengutamakan konsep party membuatkan anda lebih gemar berkomunikasi dan mendapatkan ganjaran sebagai satu pasukan. Ia nyata memberi kepuasan tersendiri.
3. Jadi persona yang lain

Kita selalu melihat ramai orang akan menggunakan karakter kegemaran mereka atau membuat karakternya sendiri di dalam permainan video.
Setiap permainan video pasti akan mempunyai objektif untuk bermain dan kita dapat menjadi hero mahupun heroine untuk mengalahkan musuh!
Dengan dunia yang penuh fantasi kita bakal menjadi penyelamat dunia dan bukankah itu sesuatu yang sukar untuk dicapai melainkain bermain permainan video?
Malah, permainan maya seperti VR Chat membolehkan pemain menukar, menghias dan mendandan karakter mereka ikut kesukaan. Jadilah harimau, watak anime mahupun apa saja bayangan imaginasi yang anda terfikir.
4. Hobi

Tidak lain tidak bukan bermain permainan video sentiasa dianggap sebagai hobi.
Banyak lagi hobi-hobi yang lain namun para gamers tetap mencari permainan video sebagai hobi mereka.
Hobi bermain permainan video juga boleh bertukar menjadi sesuatu yang lebih dari hobi dengan adanya livestreaming dan juga pembangunan permainan video.
Livestreaming contohnya boleh memberikan pendapatan pasif dan peluang berkomunikasi bersama penonton. Manakala industri pembangunan permainan video dipenuhi dengan lambakan gamers yang ingin merealisasikan impian mereka mencipta sesuatu kelainan dalam industri.
5. Aspek Sosial

Betul ramai juga yang bermain permainan video disebabkan aspek sosial.
Tidak kira secara berdepan mahupun secara virtual, bermain permainan video dapat mengeratkan lagi hubungan sesama pemain.
Permainan seperti Mobile Legends dan PUBG Mobile juga boleh menjadi contoh apabila rata-rata kedai makan di seluruh Malaysia mempunyai rakan-rakan yang bermain Mobile Legends atau PUBG Mobile di satu meja.
Boleh dikatakan aspek sosial ini menarik ramai orang untuk bermain permainan video bersama-sama.
Walaupun begitu, permainan video perlu dimain dalam tahap yang sederhana kerana anda boleh mengabaikan aktiviti seharian anda jika terlalu ketagih untuk bermain permainan video.
Jangan sampai dimarahi oleh keluarga, suami, isteri mahupun rakan-rakan anda.


Telefon pintar sekarang bukan sahaja terhad kepada menjawab panggilan dan membalas mesej sahaja. Malah, telefon pintar zaman kini telah meliputi pelbagai kegunaan mengikut kesesuaian gaya hidup semua orang dari seorang usahawan, pelajar dan juga kepada pemain yang gemar bermain game di mobile.
Telefon pintar terbaru, Samsung Galaxy S10+ menampilkan paparan dinamik, kamera pelbagai fungsi dan pretasi berinovasif yang meletakkan taraf Galaxy S10+ ke aras kualiti tinggi.
Dengan meletakkan sasaran tinggi untuk pemain game mobile, spesifikasi telefon pintar ini sesuai untuk pengalaman permainan mobile yang menyeronokkan dan selesa. Berikut adalah sebab-sebab kenapa Samsung Galaxy S10+ memberikan pengalaman gaming yang gempak.
1. Permainan lancar tanpa lag

Semasa bermain PUBG Mobile dan Mobile Legends, setiap keputusan dengan sekelip mata boleh menentukan menang atau kalah sesuatu perlawanan.
Samsung Galaxy S10+ dibina dengan 12GB RAM dan pemproses generasi baru yang menaikkan prestasi CPU sehingga 29 peratus dan GPU sehingga 37 peratus.
Prestasi pemprosesan telefon perlulah menampung game grafik tinggi seperti game perlumbaan kereta, Asphalt 9: Legends tanpa memperlahankan game ataupun menyebabkan FPS (frames per second) jatuh secara mendadak.
Oleh itu, korang pasti tidak akan terlepas pergerakan musuh yang mendadak dan membidik dengan lebih tepat melalui sistem pemprosesan efisien.
2. Telefon ‘pintar’ ikut pretasi gaming pemain
Samsung Galaxy S10+ juga ada ciri Smart Performance Adjuster yang menggunakan AI (artificial intelligence) yang mana menjejaki rentak gaming korang dan menyesuaikan mengikut prestasi korang tersendiri.
Keseimbangan prestasi sistem GPU dan CPU membantu Galaxy S10+ untuk mengendalikan bermacam-macam jenis game mobile termasuk 64-bit yang mampu proses aplikasi dan game korang lebih lama dan lancar. Peranti 64-bit mengurangkan aliran bateri dan pengurusan pengeluaran haba ketika bermain game bergrafik tinggi seperti Fortnite dan pelbagai game 64-bit lain.
Tambahan pula, hampir separuh daripada game mobile di pasaran sekarang dibangunkan menggunakan enjin game Unity. Galaxy S10+ merupakan antara telefon pintar terawal yang memoptimumkan dengan sokongan Adaptive Performance untuk Unity.
Sokongan ini bermakna korang boleh nikmati jangka hayat bateri telefon pintar yang lama dan prestasi lancar serta laju tanpa berdepan risiko telefon pintar jadi overheating.
3. Telefon pintar sentiasa ‘cool’

Untuk memastikan semua perkakasan dan perisian dioptimum untuk pretasi gaming menakjubkan, sistem penyejukan Vapor Chamber mampu mengekalkan Galaxy S10+ sentiasa sejuk ketika sesi gaming dalam tempoh lama.
Teknologi ini juga mempertingkatkan keberkesanan GPU yang mana menyebabkan game 3D lebih lancar dan mendalam sama ada korang tengah tawan base dalam Mobile Legends atau bersaing dengan kereta lain di atas jalan raya dalam Asphalt 9.
4. Visual dan bunyi mantap
Paparan skrin Galaxy S10+ berukuran 6.4 inci yang beresolusi tinggi mempamerkan paparan permainan lebih luas dan membiarkan korang seolah-olah berada dalam game berkenaan. Skrin luas ini juga memberikan keselesaan mata kepada mereka yang gemar bermain untuk jangka masa yang lama.
Selain itu, aspek audio tidak diketepikan oleh Samsung kerana Galaxy S10+ adalah satu-satunya telefon yang mempunyai teknologi Dolby Atmos dicipta khas untuk gaming yang diciptakan khas untuk menangkap suara-suara kemenangan yang padu.
Korang juga boleh ubahsuai setiap perinci bunyi melalui menu Dolby Atmos for Gaming dari muzik latar belakang ke bunyi efek di dalam game untuk memberikan pengalaman game yang sedap didengari telinga tersendiri.
5. Akses pelbagai fungsi semudah satu butang

Dengan lebih daripada 30,000 game dan banyak lagi, semua telefon di bawah barisan Galaxy S10 mempunyai aplikasi Game Launcher untuk memudahkan pengguna untuk akses kesemua game yang telah dipasang dalam telefon pintar.
Aplikasi Game Launcher membenarkan pengalaman gaming menepati citarasa tersendiri seperti membisukan bunyi game sebelum game dibuka, mengubahsuaikan tetapan game untuk memoptimasikan prestasi dan menjimatkan bateri serta kuasa telefon pintar.
Antara tetapan yang ada dalam menu Game Tools yang boleh akses semasa permainan adalah pilihan untuk tidak menerima panggilan dan notifikasi semasa bermain, mengambil screenshot game, merakam gameplay dan menghidupkan mod Dolby Atmos for Gaming.
Jika korang mahu mencuba game berlainan, Game Launcher boleh padankan dan memberi cadangan berdasarkan corak penggunaan pemain seperti melihat populariti game dalam kalangan pengguna Galaxy dan berapa banyak masa diluangkan oleh pemain.
Sumber: Samsung
Ikuti kami di Facebook dan Instagram.
Saksikan kami di YouTube.


Mula-mula penulis sendiri rasa tak sangka kita akan mempunyai personaliti e-sukan yang boleh menyaingi populariti artis tanah air.
Tapi hari ini, kita mempunyai Faris Zakaria, 26 tahun atau ‘Maharaja Soloz’ yang sekarang mencipta fenomena tersendiri sebagai atlet e-sukan dan juga streamer Facebook Gaming.
Ini dia lima sebab yang penulis rasa dia layak digelar streamer paling popular di Malaysia!

1. Humble, beli Mustang pakai selipar je!
Kita semua kenal Soloz sebagai seorang yang sangat rendah diri dan tidak bermegah dengan apa yang dia ada. Penulis pun banyak kali berbual dengan Soloz dan dia seorang yang baik hati dan soft-spoken.
Baru-baru ini, streamer tanah air ini baru saja membeli kereta Mustang terbaru dengan memakai selipar sambil bayar secara tunai. Fuhh!
Dalam satu video bersama DaddyHood, mereka berjalan meninjau kereta baru untuk dibeli. Daddy juga menegaskan kalau nak berjaya niat kena betul dan berusaha keras.

Dengan pendapatan sebagai penghibur penstriman langsung di bawah program Facebook Gaming Creator, Soloz membuktikan kerjaya ini bukanlah sia-sia dan ia bukan sekadar bermain game. Mereka perlu berinteraksi bersama peminat sepanjang strim berlangsung.

2. Suka buat strim amal

Ramai yang menyukai Soloz kerana dia memanfaatkan popularitinya untuk membantu golongan memerlukan. Siapa yang mengenalinya akan tahu Soloz kerap juga melakukan penstriman amal menerusi Facebook Page yang mana dia akan mengumpulkan dana melalui sumbangan berbentuk Facebook stars.
Salah satu charity stream oleh Soloz (Team Bosskurr) ialah bantuan kepada adik Muhammad Awal Nedim yang menghidapi penyakit salur darah tersumbat. Melalui strim itu, Soloz berjaya mengumpulkan sebanyak 861,427 bintang bersamaan RM35,900.
Sekarang, Team Bosskurr juga ada menganjurkan Bosskurr Cup (Piala Amal) yang mengumpulkan RM15,000, melibatkan pasukan-pasukan internal dan juga pasukan jemputan bertanding secara dalam talian. Sumbangan prizepool itu akan didermakan kepada badan kebajikan yang memerlukan.

3. Bermula dengan MyA, kini Bosskurr

Mobile Legends: Bang Bang dilancarkan sejak 2016 dan Soloz antara pemain terawal bagi permainan itu. Dia bersama ahli pasukan Mysterious Assassin (MyA) iaitu King. Zyzz, Sh4dow, 2ez4jepv beraksi bersama sejak 2016 lagi sebelum menyertai AirAsia Saiyan pada 2018.
Menurut laporan Astro Awani, Soloz pernah meraih tiga pencapaian antaranya MPL 2018, Juara Battleground dan Naib Johan Piala MVP ketika bersama MyA.
Sepanjang bersama AirAsia Saiyan, Soloz juga pernah memenangi kejohanan Gegaria Fest Putrajaya menentang MyA yang mana mereka bawa pulang RM5,000.
Tapi ternyata, kemuncak kariernya apabila bersama Bosskurr selepas memenangi Todak Fest. Dalam perlawanan best of 1 tersebut, mereka berjaya memenangi RM50,000 selepas menang ke atas MyA. Bersama Bosskurr juga, populariti Soloz tetap meningkat walaupun tidak lagi bersama AirAsia Saiyan malah lebih ramai lagi memberi sokongan kepada setiap ahli ini selepas mereka keluar.
Soloz dikira OG ataupun pemula bagi tumpuan kepada arena kompetitif Mobile Legends di Malaysia.

4. Menang anugerah pencipta kandungan dengan tontonan tertinggi

Selain mempunyai pengalaman di kejohanan-kejohanan besar seperti MPL, Soloz juga baru-baru ini memenangi anugerah Pencipta Kandungan Dengan Tontonan Tertinggi dari Facebook Gaming.
Anugerah itu diterima daripada Facebook Gaming sempena Facebook Creator Summit di Manila, Filipina yang mengumpulkan lebih 100 pencipta kandungan (content creator) daripada rantau Asia Tenggara yang berkumpul untuk sesi suai kenal, mengadakan aktiviti bersama-sama dan macam-macam lagi pengisian.
Ketika itu dia mempunyai jumlah pengikut seramai 400,000 yang mengikuti perkembangannya dan menerima lebih 200,000 likes. Soloz kerap stream Mobile Legends dan ada antara videonya mencecah 700,000 jumlah tontonan.
Soloz juga mempunyai kira-kira 15 ribu peminat yang menonton secara langsung pada satu-satu video.
Di Youtube Soloz Club, terdapat 263 video dan 465,000 subscribers.
Yang bestnya, dia sering menghiburkan penonton dengan lawak jenaka dan suka berbual jadi peminatnya tak rasa bosan menonton livestream setiap hari.

5. Mesra peminat, tidak sombong

Salah satu kelebihan Soloz sebagai seorang ‘selebriti’ dalam dunia gaming ialah sifat mesra dia terhadap peminat dan senang didampingi.
Kebanyakan masa penulis terlihat Soloz di pertandingan, pasti dia akan mengambil masa untuk menangkap gambar swafoto bersama peminat. Biarpun baru saja kalah atau tidak berjaya mara ke peringkat seterusnya, Soloz tetap bersama peminatnya yang sebenarnya ada datang dari jauh semata untuk bertemu dengannya.
Peminatnya juga kini boleh mendapatkan merchandise seperti hoodie, jersey dan topi di Instagram @soloz_merchandise.
Ikuti kami di Facebook dan Instagram.
Saksikan kami di YouTube.


Permainan video banyak memberi anda peluang untuk menjadi apa sahaja daripada menjadi manusia sehingga menjadi raksasa.
Senjata yang anda bawa kadang-kadang adalah lebih kuat dari biasa (overpowered).
Jom tengok senarai lima senjata paling overpowered dalam permainan video:
1. Plasma Cutter (Dead Space)

Plasma Cutter pada mulanya hanya pistol biasa yang sepatutnya hanya menjadi senjata kedua anda.
Namun entah bagaimana, Plasma cutter terlalu bagus dan kuat untuk Dead Space.
Senjata ini boleh dimiliki sangat awal dalam permainan dan siapa sangka ia menjadi sangat kuat sehingga tamat permainan dan anda tidak perlu menggunakan senjata lain.
Apa guna ada senjata lain?
2. Rivers of Blood Katana (Elden Ring)

Katana ini boleh dikatakan senjata paling dahsyat dalam Elden Ring.
Rivers of Blood Katana mempunyai mekanik bleeding iaitu mekanik yang mengurangkan nyawa musuh dalam masa tertentu.
Nyawa bos-bos yang terkena senjata ini boleh cair begitu sahaja malah ada yang mati dalam hanya beberapa saat.
Ia juga lebih kuat dari apa yang anda sedar dan anda boleh menggunakan katana ini untuk kedua-dua belah tangan bagi menjana kuasa lebih hebat.
3. Blue Shell (Mario Kart)

Jika anda peminat Mario Kart, Blue Shell atau cangkerang biru ini adalah senjata paling kuat dalam Mario Kart.
Senjata ini sangat kuat kerana kegunaannya adalah terus menyerang pemain yang berada di tempat pertama.
Sesiapa yang terkena cangkerang ini boleh merosakkan kedudukan anda kadang-kadang dari tempat pertama hingga berubah ke tempat terakhir.
Namun, satu cara untuk mendapatkan senjata ini apabila anda berada di kedudukan terakhir saja.
4. BFG (Doom)

BFG adalah senjata paling kuat dalam siri Doom dan sangat ikonik kerana namanya.
Hanya dengan senjata ini anda boleh menghancurkan musuh dengan begitu mudah sekali terutamanya apabila mereka berkumpul.
Malah, bos yang terkena senjata ini juga tidak boleh bergerak untuk seketika.
5. Energy Sword (Halo 2)

Energy Sword antara senjata ikonik dalam dunia Halo.
Namun, Energy Sword dari Halo 2 membuatkan senjata ini lebih kuat daripada biasa.
Boleh dikatakan tiada cara untuk menghentikan senjata ini.
Senjata ini hanya memerlukan satu serangan sahaja untuk membunuh musuh.
Namun dalam Halo yang baru, senjata ini terpaksa dikurangkan kekuatannya.
Apa lagi senjata paling overpowered yang korang pernah jumpa dalam permainan video?


Permainan yang hebat tidak semestinya menjadi satu-satunya punca permainan itu hebat.
Pengulas (shoutcaster) juga memainkan peranan penting untuk memberikan penonton hype dan memberitahu situasi sesuatu permainan itu.
1. “No one has ever done that. No one has EVER DONE that in the history of Dota.”

Perlawanan ini terjadi di antara No Tidehunter (Kini Alliance) semasa berlawan dengan Evil Geniuses di Dreamhack Winter 2012.
Pasukan No Tidehunter berjaya meletakkan umpan untuk EG dan akhirnya EG termakan umpan lalu diserang dari belakang oleh No Tidehunter.
Tobi yang menjadi pengulas semasa ini mengulas ayat yang ikonik dalam dunia Dota 2.
“Tiada siapa pernah buat, tiada siapa pernah buat benda ini dalam sejarah Dota,” dari TobiWan.
2. WOMBO COMBO!

Diulas oleh Phil, HomeMadeWaffles, dan Mango perlawanan ini menjadi salah satu klip e-sukan paling ramai tengok dalam sejarah e-sukan.
Wombo Combo yang muncul ketika perlawanan diantara SS/Tang(Green) dan Zhu/Lucky(Blue) menunjukkan kombo yang begitu hebat membuat pengulas duduk tidak senang.
Ia ditambah dengan jeritan dari pengulas mewujudkan satu meme dan frasa baru yang digunakan untuk ribuan klip akan datang.
3. “What was that?”

Berkemungkinan klip ini menunjukkan permainan terbaik dalam dunia di antara Zed berlawan Zed.
Diulas oleh MonteCristo dan DOA ulasan yang penuh bersemangat dilakukan ketika Faker berlawan Ryu di mid lane.
Nyata ramai peminat menyorak ketika perlawanan ini berlaku.
“What was that?” atau “Apakah itu?” menjadi antara ayat diingati dalam dunia e-sukan League of Legends.
4. “S1mple, ARE YOU SERIOUS?! THIS IS NOT THE FPL, THIS IS A MAJOR!“

Nyata menjadi antara permainan S1mple ketika Fnatic paling diingati seluruh dunia CS:GO.
S1mple semasa ini membuat satu permainan mengejutkan iaitu dua no scope yang sukar untuk dibuat malah sukar untuk mengena.
Selepas permainan itu pengulas tidak percaya dengan apa yang mereka lihat dan mengatakan “S1mple, awak seriuskah?, Ini Bukan FPL ini Major,”
5. Lakad Matatag, Normalin Normalin

Perlawanan ini berlaku di antara Fnatic dan Team Secret di The International 6
Duno dan Lon membawa permainan hebat ini dengan ulasan ikonik mereka iaitu dengan perkataan Lakad Matatag.
Kedua-dua pengulas dari Filipina ini membawa perkataan Lakad Matatag popular seluruh dunia dengan ulasan mereka.
Maka itulah kesemuanya 5 Shoutcasting paling ikonik dalam e-sukan.
Apa lagi ulasan dari pengulas yang anda ingat sehingga sekarang?


Banyak permainan video mempunyai skin–skin cantik yang pasti akan membuat orang lain terpegun melihat karakter anda.
Namun skin yang baik adalah skin yang tidak memberi pemain itu kelebihan untuk mengalahkan pemain lain.
Apa jadi apabila skin yang sepatutnya hanya kosmetik menjadi pay to win?
1. Skin I-Blitzcrank – League of Legends

I-Blitzcrank boleh dikatakan antara skin League Of Legends paling terkenal dengan masalah hitbox.
Hook daripada Blitzcrank dalam skin ini sangat susah untuk dielak kerana hitbox sebenar Blitzcrank lebih besar dari rupa hook itu.
Malah LCS juga mengharamkan penggunaan skin ini.
2. Skin Shattered Web – Counter Strike Global Offensive
Skin Shattered Web dalam CSGO boleh dikatakan sangat bermasalah.

New CS:GO models be like pic.twitter.com/o2VFdcle2W
— Hac1 (@DonHaci) November 23, 2019

Skin ini terlalu susah untuk dilihat semasa bermain sehingga pemain lain tidak akan sedar dimana musuh bersembunyi.
Malah, pada satu tahap musuh itu berada di hadapan tetapi anda tidak akan sedar.
Tidak dilupakan beberapa pertandingan profesional juga mengharamkan penggunaan skin ini.
Skin ini akhirnya sudah dibetulkan oleh Valve.
3. Skin Ember Rise – Rainbow Six Siege

Sama seperti masalah skin Shattered Web CSGO, skin Ember Rise ini mempunyai masalah terlalu bagus untuk bersembunyi.
Anda akan menghadapi kesukaran untuk melihat musuh di beberapa lokasi.
Musuh anda boleh dikatakan hampir halimunan.
Malah menurut G2 Pengu pemain profesional Rainbow Six Siege, skin ini memberi kelebihan sehingga organisai beliau memberikan wang semata-mata untuk membeli skin ini.
4.Skin Superhero Fortnite – Fortnite

Fortnite memang terkenal dengan skin yang pelik-pelik.
Tetapi Skin Superhero dengan kolaborasi Marvel membolehkan anda memilih apa sahaja warna yang anda mahu untuk karakter anda dengan hanya satu warna.
Hal ini membuatkan ramai pemain profesional menggunakan skin ini dan memggunakan warna hitam supaya lebih sukar untuk dilihat.
Akhirnya, Epic Games membuat warna skin ini perlu dicampur dari menggunakan satu warna sahaja.
5.Skin Project Ashe – League of Legends

Ashe menjadi antara champion mudah untuk digunakan dalam League of Legends.
Tetapi skin Project Ashe memberi masalah besar kerana hitbox Ultimate Project Ashe adalah lebih besar dari rupa arrow ultimate itu.
Malah Faker sendiri terkena Ultimate Ashe ini walaupun anda nampak ultimate itu sebenarnya tidak mengena.
Skin apa lagi yang boleh dikatakan Pay To Win dalam permainan video e-sukan?
Pernah tak anda beli skin-skin Pay To Win dalam mana-mana permainan video?


Masa kita kecil-kecil dulu, mesti kita pilih untuk main di PC atau konsol yang disambungkan ke monitor atau TV. Alasannya, sebab game dekat platform ni menyediakan visual yang cantik dan gameplay yang tak mengecewakan. Tapi zaman dah berubah, telefon pintar jadi pilihan kita untuk berimaginasi, lari dari dunia nyata seketika tanpa perlu ada di rumah untuk mendapatkan semua itu.
Perasan tak, kita biasanya akan pergi ke 5 tempat ni untuk main game bukan saja seorang diri tapi juga dengan kawan-kawan sampaikan tak sedar waktu berlalu begitu pantas. Betul ke korang selalu main game dekat tempat macamni? Jom layan artikel ni!

1. Kenderaan Awam

Tak kisahlah phone apa pun kita ada, biasanya dalam bas atau tren jugak kita akan bantai main game sementara tunggu nak sampai rumah. Mana taknya, kalau asyik cucuk earphone dengar lagu, kadang-kadang bosan. Jadi kita pun layan main game macam PUBG Mobile, Pokemon GO, Mobile Legends dan sebagainya. Kalau yang lebih kasual, cukuplah main game macam Tamagotchi, Candy Crush ataupun Temple Run.
Mungkin kerana terlalu penat balik dari kerja, jadi kita pilih untuk menghadap fon dan hilangkan stres dengan main game masa on the way balik. Tak salah pun, tapi mestilah kena perlahan sikit sound tu takut orang lain pulak yang tak selesa dengan kita. Takpun cucuk earphone tu dan main game diam-diam. Tapi jangan pulak korang ketawa seorang diri, nanti semua pelik tengok!

2. Kafe/Restoran Mamak
Kredit gambar: Pamper.my
Haaa yang ni pun lokasi yang korang selalu kunjungi dengan geng-geng satu kepala, tak kira kawan sekolah, universiti ataupun kerja. Kadang-kadang bila tunggu order tu, time tu juga korang selamba buka Mobile Legends dan party ramai-ramai. Tak perlu Discord dah, member semua depan mata. Nak bagi arahan, nak jerit suruh lari dari gank, semua korang pekikkan dekat situ.
Lagipun kalau korang perasan, restoran mamak atau kafe sekarang rata-rata mempunyai WIFI yang cukup laju. Jadi tak ada masalah untuk team up dan beraksi bersama geng-geng korang, yang penting enjoy the game dan jangan jerit terlampau kuat sampai mengganggu orang lain.

3. Pejabat

Bagi yang sudah bekerja, bukan alasan untuk tak menghadap telefon semata-mata nak main game 30 minit sampai sejam. Kadang-kadang bila lunch hour, laju je kita pergi bungkus makanan sebab nak ajak geng-geng lain main Mobile Legends. Sampaikan ada yang sanggup tak makan atau senang cerita, order delivery je tak perlu susah payah pergi turun kafe nak makan. Yang penting dapat score Savage!
Masa ni lah kita akan jumpa kawan kerja yang datang dari department berlainan, semua kumpul dekat satu port lepak biasa. Dari situ sebenarnya boleh tambah kawan baru. Atas alasan main game yang sama, jangan terkejut kalau mereka pun boleh jadi kawan baik korang dalam masa sekejap walaupun berbeza department.

4. Perhentian Bas

Kegilaan untuk dapatkan markah tertinggi bukan terhad dekat kedai mamak atau ofis je, dekat bus stop pun jadi! Mana taknya, kadang-kadang bas yang lambat membuatkan korang tak tahu nak buat apa. Nak kata baca buku, tak minat. Nak dengar lagu, dah bosan. Jadi korang pun main lah game sementara tunggu hampir 40 minit hingga sejam untuk bas sampai.

5. Bilik Tidur

Tak puas sebab kalah main dengan member, korang sambung pulak main game dekat bilik tidur. Dengan ada penghawa dingin, tilam empuk, bantal busuk dan ruang privasi, ini adalah perfect location untuk korang main game. Tak ada siapa kacau. Masa ini juga korang akan discord, borak secara maya dengan geng-geng dalam game.
Tapi bagi yang terlalu ketagih, bilik tidur boleh jadi tempat kita berkhayal dengan dunia game sampai tak sedar apa jadi dekat luar. Sampai mak suruh buang sampah pun korang boleh cakap game tak boleh pause. Jadi? berpada-padalah main game pada waktu malam! Spend time dengan keluarga juga!
Akhir sekali, tempat yang selalu korang main game (tak boleh tipu ni), mestilah tandas! Masa perut memulas tu, cepat je tangan capai telefon pintar, bawa sekali masuk tandas. Sampaikan ada yang duduk sampai lebih 1 jam sebab terlalu fokus main game. Ingat, tak elok duduk dalam tandas lama-lama tau.
Nota editor: Sekarang ni memang mudah sangat kita nak main game tanpa perlu risau dekat mana kita nak berperang dalam dunia maya. Ditambah lagi dengan konsol mudah alih seperti PS Vita, Nintendo 3DS dan Switch, menjadi alternatif untuk bawa hiburan di rumah, ke mana saja kita suka.


Hantu sudah lama menjadi salah satu bentuk cerita yang berada di dalam budaya manusia untuk masa yang lama.
Dari Maya Karin sebagai Pontianak di dalam Pontianak Harum Sundal malam sehingga ke Pocong sebuah filem hantu dari Indonesia yang banyak menakutkan orang-orang di Malaysia suatu masa dahulu.
Permainan video tidak terlepas dengan peluang ini. Pasti akan anda hantu-hantu yang anda ingati dari permainan video. Ada yang comel dan ada juga yang menakutkan.
5 Hantu paling diingati dalam permainan video:
1. Gengar (Pokemon)

Gengar antara Pokemon Hantu yang paling disukai ramai oleh peminat dan dalam keseraman ada kecomelan. Itulah Gengar.
Pokemon ini mempunyai data dalam Pokedex yang sangat menakutkan. Mulut Gengar di dalam gigantamax form ialah pintu ke akhirat.

Sesiapa yang dekat dengan mulut Gengar akan dengar suara orang-orang tersayang memanggil anda sebagai umpan untuk menarik anda ke dunia lain.
2. Boo (Super Mario)

Boo atau nama bahasa jepunnya Teresa adalah hantu dari dunia Mario dan Yoshi.
Disebabkan ini adalah dunia Mario, Boo boleh dikatakan antara karakter hantu yang comel dan menjadi kesukaan ramai peminat francais Mario dan Yoshi.
Boo akan menyerang dengan mengikuti belakang pemain. Apabila anda pusing menghadapnya, Boo akan berpura-pura malu dan takut dengan anda.
Rekaan Boo ini diambil dari cerita yokai di Jepun yang digelar Hitodama bermaksud roh manusia. Hitodama dikatakan roh yang keluar dari manusia yang mati dua ke tiga hari selepas kematian.

Comel kan? Cukup dengan hantu yang comel. Kita masuk senarai hantu yang menakutkan.
3. Alma (F.E.A.R)

Perkenalkan Alma dari F.E.A.R.. Alma adalah salah satu antagonis utama untuk siri F.E.A.R.
Dikenali sebagai Alma Wade dilahirkan pada Ogos 1979.
Alma dilahirkan dengan kuasa psikik dan selalu mengalami mimpi buruk.
Bermula pada usia 3 tahun, Alma dijadikan sebagai subjek eksperimen untuk Armacham Technology Corporation.

Alma mati selepas dia mengandungkan anak pertama semasa berusia 15 tahun kemudian anak kedua tahun berikutnya.
Lebih kasihan Alma dibunuh oleh orang yang eksperimenkan dirinya.
Kini Alma menjadi hantu yang menghantui fasilitinya dan akhirnya menghantui seluruh bandar fasiliti itu dan akhirnya ditinggalkan penduduk bandar itu.
4. Sae Kurosawa (Fatal Frame)

Sae Kurosawa menjadi antara hantu paling menakutkan ketika zaman PlayStation 2.
Hantu dari Fatal Frame 2 ini pada asalnya hanya seorang wanita yang hidup di kampung All God’s yang bermaksud semuanya tuhan.
Sae dan kembarnya Yae terpilih untuk menjalani ritual pengorbanan diri yang digelar Crimson Sacrifice Ritual.
Tetapi Sae dan Yae pilih untuk lari dari kampung mereka. Namun, semasa berlari, Yae berjaya melarikan diri tetapi Sae terjatuh dan akhirnya ditangkap oleh penduduk kampung.

Sae terpaksa menjalani ritual pengorbanan itu seorang diri. Sae digantung sehingga mati dan mayatnya dibuang ke dalam Hellish Abyss di tempat ritual pengorbanan itu dilakukan.
Disebabkan pengorbanan ini memerlukan dua orang, pengorbanan Sae menjadi sia-sia dan rohnya kembali dengan penuh niat jahat dan dendam ke atas penduduk kampungnya.
5. Cynthia Velasquez (Silent Hill 4: The Room)

Dari seorang yang cantik ke hantu yang menakutkan, Cynthia Velasquez adalah karakter daripada Silent Hill 4.
Pada mulanya Cynthia menjadi kawan kepada watak protagonis Henry Townshend.
Dibantu Henry, Cynthia ingin melarikan diri dari terperangkap di dalam dunia mimpi di sebuah stesen yang digelar Subway World.
Henry berjaya mencari jalan keluar untuk Cynthia dan Cynthia dibiarkan keseorangan untuk keluar dari stesen itu.
Namun Cynthia diserang oleh Walter Sullivan. Henry yang datang untuk membantunya sudah terlambat dan Cynthia mati di dalam tangan Henry. Henry meninggalkan stesen iitu dan datang semula ke tempat yang sama.
Namun, Cynthia kini bertukar menjadi hantu yang merangkak di atas tanah dan cuba membunuh Henry.

Henry berjaya mengalahkan Cynthia dengan menusuk pedang ke badan Cynthia.
Sebagai hantu, Cynthia akan menghantui beberapa tempat di dalam Silent Hill seperti bilik 203 di Apartment World.
Setakat ini sahaja 5 hantu paling diingati di dalam permainan video. Hantu permainan video apakah lagi yang menjadi mimpi ngeri untuk anda?


Sempena sambutan 515 eParty Mobile Legends: Bang Bang (MLBB), Moonton mengadakan Pertandingan Video MGL “The 515 Heroes Carnival Party”. Dalam pertandingan tersebut, peserta harus membuat video MLBB berlatarbelakangkan lagu Party Legends.
Video pertama yang dipilih sebagai pemenang pertandingan tersebut akhirnya telah diputuskan! Ia dihasilkan oleh pengguna bernama uNicOrN. Tonton videonya di sini:

Penulis sangat kagum dengan kualiti video ini. Ia ibarat dihasilkan oleh pembuat video profesional yang bekerja dengan Moonton secara rasmi tetapi sememangnya ia dihasilkan oleh seorang peminat MLBB.
Untuk mengetahui lebih lanjut tentang acara 515 eParty dan aktiviti serta pertandingan yang dianjurkan sempena sambutan tersebut, anda boleh dapatkan maklumat lanjut di laman rasmi Facebook Mobile Legends: Bang Bang.
Ikuti kami di Facebook dan Instagram.
Saksikan kami di YouTube.


Bermula pada 23 April sehingga 15 Mei 2020, Moonton mengadakan sebuah Pertandingan Seni Lukis bertemakan Raya Aidilfitri sempena sambutan 515 eParty Mobile Legends: Bang Bang (MLBB). Pada hari ini, mereka telah kongsikan beberapa lukisan yang dipilih.
Nampaknya ramai peminat MLBB telah menghasilkan dan menghantar lukisan masing-masing yang sangat menarik. Mereka menggabungkan suasana meriah di Hari Raya Aidilfitri bersama watak-watak dari MLBB.
Berikut adalah beberapa lukisan yang dikongsi oleh Moonton di laman rasmi Facebook MLBB:

Hebat sekali seni lukis yang dihasilkan para peminat MLBB! Walaubagaimanapun, pemenang untuk pertandingan ini masih belum dipilih dan hanya akan diumumkan pada 24 Mei 2020.
Jika anda rasa anda mempunyai bakat melukis, jangan terlepas peluang menyertai pertanding ini kerana anda berpeluang memenangi hadiah-hadiah menarik seperti skin edisi terhad serta 10,000 Diamonds.
Untuk maklumat lanjut tentang Pertandingan Seni Lukis ini, sila layari laman Facebook rasmi Mobile Legends: Bang Bang.
Ikuti kami di Facebook dan Instagram.
Saksikan kami di YouTube.


Bermula pada 2 Mei sehingga 15 Mei 2020, para pemain Mobile Legends: Bang Bang boleh menyertai acara Tembok Hajat untuk mendapatkan pelbagai skin dan wira percuma.
Untuk menyertai acara ini, anda hanya perlu log masuk dan gunakan Tiket Parti untuk buat hajat. Melalui acara ini, anda berpeluang mendapatkan skin dan wira percuma menarik seperti Faramis, Faramis “Dark Necro”, Gatotkaca “Arhat King”, dan bingkai avatar “Dawn Guard”.

Terdapat banyak lagi aktiviti dan pertandingan menarik sempena sambutan 515 eParty yang kini sedang berlangsung. Untuk maklumat lanjut, anda boleh rujuk laman Facebook rasmi Mobile Legends: Bang Bang.
Ikuti kami di Facebook dan Instagram.
Saksikan kami di YouTube.


Sambutan 515 eParty bersama Mobile Legends: Bang Bang (MLBB) sekarang berlangsung dan terdapat pelbagai pertandingan menarik untuk para peminat MLBB. Antaranya ialah Cabaran Finger Dance.
Dalam cabaran ini, anda hanya perlu merakam diri anda melakukan tarian jari bersama lagu Party Legends. Tarikh penyertaan adalah dari 30 April sehingga 15 Mei 2020. Semua warganegara Malaysia dan Singapura layak bertanding.

Ada dua cara untuk menyertai cabaran ini:
Cara Pertama

Muat turun lagu Party Legends di sini.
Cipta satu rakaman tarian jari dengan lagu tersebut.
Sertakan tanda pagar #515FingerDance dan #515eParty ke dalam hantaran anda.
Muat naik rakaman tersebut ke laman peribadi Facebook atau Instagram anda (pastikan anda tetapkan rakaman tersebut sebagai umum atau public).
Kongsikan pautan rakaman tersebut di ruangkan komen post FB Cabaran Finger Dance.

Cara Kedua

Cipta rakaman tarian jari anda.
Cari lagu “515 Finger Dance – Party Legends” di aplikasi TikTok dan jadikannya muzik latar.
Sertakan tanda pagar #515FingerDance dan #515eParty ke dalam hantaran anda.
Muat naik rakaman tersebut ke laman peribadi TikTok anda (pastikan akaun anda ditetapkan sebagai umum atau public).
Kongsikan pautan rakaman TikTok anda di ruangan komen post FB Cabaran Finger Dance.

Untuk dapatkan gambaran bagaimana melakukan tarian jari, pihak Moonton telah menyediakan sebuah tutorial yang menarik yang boleh ditonton di laman Facebook MLBB.
Terdapat pelbagai hadiah lumayan yang boleh dimenangi oleh peserta Cabaran Finger Dance termasuklah wang tunai dan juga Diamonds yang boleh digunakan dalam MLBB.
Berikut adalah senarai hadiah yang boleh dimenangi:

Hadiah Utama – US$515 (RM2,200)
Hadiah Kedua – 3 x US$151.5 (RM650)
Hadiah Ketiga – 10 x US$51.5 (RM220)
Persembahan Berpasukan Terbaik – 2 x US$151.5 (RM650)
Persembahan Solo Terbaik – US$151.5 (RM650)
Anugerah Paling Kreatif – 2 x US$151.5 (RM650)
Anugerah Paling Lucu – US$151.5 (RM650)
Pilihan Kegemaran – US$121.5 (RM520)
Hadiah Sagu Hati – 50 x 200 Diamonds

Jika anda rasa anda mempunyai bakat untuk mencipta tarian jari yang menarik atau lucu, pastikan anda tidak ketinggalan menyertai cabaran ini! Untuk maklumat lanjut, anda boleh baca terma dan syarat cabaran ini di sini.
Ikuti kami di Facebook dan Instagram.
Saksikan kami di YouTube.


Apabila berbicara tetang hobi atau aktiviti cosplay, ramai orang berfikir bahawa mengeluarkan jumlah wang yang banyak merupakan satu kewajipan untuk menghasilkan kostum yang hebat. Walaubagaimanapun, cosplay yang menghiburkan tetap boleh dihasilkan dengan bajet yang rendah.
Sempena sambutan 515 eParty Mobile Legends: Bang Bang (MLBB), Moonton kini mengadakan sebuah Pertandingan Cosplay MLBB Cosplay Bajet Rendah. Pertandingan ini berlangsung daripada 1 Mei sehingga 10 Mei 2020. Pemenang akan diumumkan pada 18 Mei 2020.

Seperti yang dinyatakan dalam tajuk pertandingan ini, matlamatnya ialah untuk memberikan dorongan kepada para peminat MLBB untuk menggunakan daya pemikiran kreatif untuk menghasilkan cosplay yang menarik dengan barangan di rumah tanpa perlu mengeluarkan wang yang banyak.
Para peminat MLBB digalakkan menyertai pertandingan ini kerana hadiah-hadiah yang boleh dimenangi sangat lumayan. Semua karya seni yang layak memasuki pertandingan akan memenangi 200 sehingga 500 Diamonds.
Berikut adalah langkah-langkah serta peraturan penyertaan pertandingan ini:

Hantarkan hasil kerja anda ke Facebook, Instagram, YouTube, VK, TikTok atau mana-mana platform sosial lain milik anda dan hantarkan pautan anda dalam Google Sheets ini.
Penyertaan boleh samada foto atau video. Panjang video hendaklah tidak kurang daripada 30 saat, saiz foto hendaklah 1080 * 1080 piksel.
Watak yang anda mainkan mestilah boleh dikenalpasti sebagai Wira MLBB. Wira-Wira yang dicadangkan: Lylia, Gusion, Harith, Lesley, Esmeralda.
Sila tag #MobileLegendsBangBang #LowBudgetCosplay. Hanya hasil kerja yang bertag sahaja akan dikira sebagai penyertaan.
Semua hasil kerja yang anda hantarkan mestilah yang asli. Jika tidak, anda akan disingkirkan.
Hasil kerja anda, sebaik terpilih, mungkin akan diterbitkan dalam laman web FB rasmi MLBB’s FB, lain-lain platform media sosial rasmi MLBB ataupun sebarang aktiviti-aktiviti luar talian. Untuk maklumat lanjut, sila rujuk laman web rasmi MLBB dan baca Polisi Kandungan Derivatif sekiranya perlu.
Anda hanya boleh menghantar satu pautan dalam satu-satu masa. Jika anda memiliki banyak hasil kerja, sila hantarkannya secara berasingan.

Berikut adalah senarai hadiah kemenangan:

Hadiah Utama – Rafaela “Flower Fairy”
Hadiah Kedua – 2 x Bruno “Best DJ”
Hadiah Ketiga – 5 x Esmeralda “Poison Vine”
Hadiah Penyerlahan (semua karya seni yang layak) – 200 sehingga 500 Diamonds
Semua karya seni terbaik juga mendapat Kad Percubaan Bingkai MLBB Star Influencer (7 Hari)
Kesemua karya seni yang layak boleh diberi ganjaran berbentuk Pakej Hadiah (bernilai 80 Diamonds).

Serlahkan bakat kreatif anda dan buktikan kepada semua orang bahawa cosplay tidak memerlukan bajet yang tinggi! Gunakan barangan yang boleh dijumpa di rumah anda atau dibeli secara mudah di kedai runcit.
Untuk maklumat lebih lanjut tentang pertandingan ini serta terma dan syarat, anda boleh rujuk laman rasmi Facebook Mobile Legends: Bang Bang.


Pernah tak anda apabila bermain permainan video dan tiba-tiba sudah berjam-jam masa berlalu?
Semua ini mungkin disebabkan dunia terbuka dalam permainan video, penceritaan, permainan yang menyeronokkan dan pelbagai lagi.
1. The Witcher 3

Sudah semestinya Witcher 3 boleh membuatkan anda tidak sedar masa sudah berlalu.
Permainan ini bukan sahaja mempunyai dunia yang luas tetapi penuh dengan rahsia di seluruh peta.
Dunia fantasi ini sangat mengagumkan dan selalunya akan membuat anda asyik bermain tanpa memikirkan masa berlalu begitu saja.
2.Minecraft

Dunia kotak-kotak Minecraft antara permainan video yang akan mengambil masa lama.
Dari membina kubu sehingga mencari harta-karun membuatkan anda mencari satu benda baharu dalam Minecraft.
Dijadikan pula dengan setiap seed, dunia Minecraft anda akan sentiasa berbeza dari orang lain.
3. Kingdom of Amalur Re-Reckoning

Kingdom of Amalur Re-Reckoning adalah permainan video dunia terbuka dan permainan ini terbukti sangat-sangat besar.
Setiap kawasan mempunyai keunikan tersendiri dari hutan belantara sehinggalah kepada tempat penuh dengan lava gunung berapi.
Dalam permainan ini anda akan sentiasa terjumpa perkara baru.
Anda juga boleh membina balik bandar baru dan banyak keputusan yang anda buat boleh mengubah dunia dan cara anda bermain.
4. Subnautica

Satu permainan video survival di dalam planet yang penuh dengan air.
Dari mencari bahan untuk membina kubu anda, anda juga perlu meneroka ke seluruh dunia itu untuk penemuan baru.
Anda juga akan menjumpai banyak raksasa air dari yang kecil comel sehingga besar dan menakutkan.
Dalam Subnautica anda akan bermula dengan kecil sehingga anda mempunyai terlalu banyak benda untuk dilakukan sehingga berjam-jam masa anda hilang begitu sahaja.
5. The Elder Scrolls 5: Skyrim

Sudah semestinya Skyrim akan menggunakan masa anda sepenuhnya.
Lupakan mod, Skyrim sahaja sudah cukup untuk membuat anda asyik dan sentiasa lupa.
Skyrim sentiasa memberikan anda perkara baru untuk anda lakukan di dalam dunia Tamriel.
6. Siri Persona

Persona adalah permainan video JRPG yang memfokuskan kepada plot pelajar sekolah yang mempunyai kuasa untuk memanggil entiti dipanggil Persona bagi membantu mereka melenyapkan Shadows.
Yang menariknya, ia antara RPG yang penuh dengan jalan cerita unik dan anda boleh membina hubungan akrab dengan ramai orang. Sambil main, tak sedar masa dah berjam-jam berlalu untuk naikkan Social Links dan membantai Shadows di Tartarus, Palace dan lain-lain dungeon.
Pendek kata, siri Persona terutamanya Persona 5 mempunyai jalan cerita yang panjang sehingga boleh memakan masa 120 jam untuk satu walkthrough.


Dari era konsol ke era cakera padat sehingga ke era permainan video dalam talian. Transaksi dalam talian atau microtransactions dengan menggunakan wang adalah normal. Anda pasti pernah membeli sesuatu di dalam permainan video dengan menggunakan wang Ringgit.
Ada orang yang sanggup untuk membelanjakan begitu banyak wang semata-mata ingin mendapatkan pedang atau pistol yang paling jarang atau sukar untuk dijumpai.
Di sini penulis senaraikan 6 In-Game Items yang paling mahal pernah dibeli:
1. Karambit Crimson Web dari Counter-Strike: Global Offensive

Kerambit yang asalnya dari Indonesia ini merupakan antara in-game items paling mahal pernah dijual. Bermula dengan harga AS$2000 (RM8000). Tetapi untuk versi Blue Gem ia dijual sebanyak $22,000 (RM88,000) manakala versi King of Blue Gems pula pernah dijual dengan harga setinggi AS$100,000 (RM400,000) hanya untuk satu!
2. Topi ‘Party’ Biru dari Runescape

Runescape antara permainan MMO klasik yang masih dimainkan sehingga hari ini. Hanya semata-mata untuk mendapatkan Topi Party Biru seorang pemain Runescape perlu menyediakan minimum AS$2000-AS$4000 (RM8,000-RM12,000) untuk mendapatkan topi biru eksklusif ini.
3. Amsterdam dalam Second Life

Second Life adalah permainan video yang seakan-akan membuat anda hidup di dalam dunia kedua. Amsterdam, merupakan salah satu bandar yang telah dicipta di dalam dunia Second Life.
Ia penuh dengan rea bentuk dan infrastruktur yang sama dengan Amsterdam dunia nyata, jalan-jalan yang terkenal dan juga trem. Penjualan ini terjadi pada tahun 2007 apabila ada penjualan bandar ini di eBay dengan harga AS$50,000 (RM200,000).
4. Pedang dalam Age of Wulin

Age of Wulin antara permainan video atas talian yang terkenal di China. Ada pemain telah membeli satu pedang dengan harga AS$16,000 (RM64,000). Pedang ini adalah satu-satunya pedang yang wujud di dalam permainan itu.
5. Ethereal Flames Pink War Dog dari Dota 2

Courier dari Dota 2 merupakan salah satu pembantu paling penting ketika bermain Dota 2. Mereka akan menghantar barang-barang yang telah anda beli kepada karakter yang anda guna supaya anda tidak perlu balik ke kubu.
Courier ini menjadi antara yang paling sukar dijumpai apabila mempunya efek Ethereal Flame yang berwarna merah jambu. Courier ini pernah dijual dengan harga AS$38,000 (Rm152,000).
6. Planet Calypso dalam Entropia

Entropia adalah permainan MMORPG Sains Fiksyen yang mempunyai pelbagai dunia dan juga menggunakan ekonomi mata wang sebenar.
Dalam permainan ini anda boleh membeli bintang dan juga mempunyai asteroid anda sendiri. Jikalau anda mempunyai wang yang cukup anda juga boleh membeli sebuah planet. Sebuah syarikat digelar SEE Virtual Worlds telah berjaya membeli Planet Calypso dari MindArk Studios dengan harga AS$6 juta iaitu sebanyak RM24 juta.
Sebenarnya banyak lagi in-game item mahal yang pernah dijual mahupun dibeli nantikan lagi jenis in-game item mahal di artikel akan datang.


Mage dalam Mobile Legends: Bang Bang banyak memberi impak dengan burst magic damage mereka.
Tidak dilupakan ada yang mempunyai kuasa crowd control yang sangat bagus.
Walaupun begitu, mage sangat mudah untuk dibunuh tetapi dengan kerjasama pasukan, mage akan memberi kesusahan kepada pihak lawan anda.
Jom lihat enam Mage terbaik untuk menang ranked dalam Mobile Legends.
1. Pharsa

Walaupun Ultimate Pharsa sudah ditambahkan cooldown, tetapi Pharsa masih memberi impak yang besar sebagai mage yang kuat.
Ramai orang yang berlawan dengan Pharsa tidak berhati-hati dengan kuasanya pertamanya yang boleh stun pihak musuh.
Tidak dilupakan skill kedua yang sangat baik untuk poke dengan damage yang tinggi.
Ultimate Pharsa juga dapat dikurangkan dengan Magic Shoes.
Skill ketiga menjadi burung juga dapat memberi Pharsa cara pantas dan mudah untuk membetulkan posisinya ketika perang atau untuk lari.
2. Harley

Harley adalah jungler mage yang sangat menakutkan setakat ini.
Dengan pergerakan yang laju, Harley mempunyai serangan yang sangat menyakitkan apabila anda ditangkap berseorangan di dalam peta.
Kombo pantas Harley sangat mudah untuk membunuh seorang musuh dengan masa yang sangat singkat.
3. Valentina

Valentina adalah hero mage yang sangat kuat jika anda tahu untuk menggunakan kombonya dan jika anda mengambil kesempatan dengan pasif fear Valentina.
Dia sangat berbahaya ketika war kerana kuasanya yang membuatkan dirinya boleh dash ke depan ketika war.
Tidak dilupakan juga jika anda berjaya mencuri Ultimate pihak musuh terutamanya ultimate yang memberi impak besar ketika war.
Namun, Valentina dikatakan lebih kuat di ranked yang lebih tinggi kerana pasukan anda tahu untuk membantu Valentina ketika berlawan.
4. Eudora

Eudora sangat mudah untuk digunakan dan sangat popular dengan para pemain ML.
Dengan kombo mudah yang boleh membuatkan musuh hilang HP begitu sahaja, setiap marksman, mage, fighter dan assassin akan mati dalam sekelip mata.
5. Vale

Vale juga antara hero dengan kombo mudah.
Jika anda mengambil upgrade CC untuk kuasa kedua akan memudahkan anda untuk mengenakan skill pertama Vale yang sesuai menggunakan upgrade damage.
Ultimate Vale sangat memberi impak ketika war dan setakat ini kedua-kedua jenis upgrade untuk Ultimate Vale sesuai untuk dipilih mengikut kesukaan anda.
6. Lylia

Lylia mempunyai burst magical damage yang sangat besar malah apa yang memberi kelebihan Lylia ialah magic life steal yang ada.
Dia mempunyai potensi untuk terus menukarkan arus perlawanan.
Namunm anda perlu meneka kedudukan musuh untuk menggunakan kombo sepenuhnya.
Jika musuh anda banyak hero yang mempunyai nyawa sikit, anda boleh terus memilih Lylia untuk kill mudah.
Hero Mage apa lagi yang anda rasa patut ada dalam senarai ini?


Hampir semua e-sukan yang popular akan mempunyai penggodam dan penipu yang akan merosakkan pengalaman anda ketika bermain permainan video kegemaran anda.
Permainan seperti CS:GO adalah antara permainan video yang mempunyai masalah “penipu” yang besar dan masih dibendung oleh Valve.
Malah permainan e-sukan seperti VALORANT juga tidak terlepas dari penipuan dan penggodam.
Tetapi penipuan ini bukan sahaja berlaku pada pemain biasa malah pemain professional juga  menipu dan lebih mengejutkan mereka ditangkap menipu.
Skandal penipuan dalam dunia e-sukan sudah tidak asing lagi malah ada yang memalukan dan mengejutkan.
1.Forsaken – CS:GO (2018)

Pemain bernama Forsaken meggunakan aimbot untuk menipu dan pihak penganjur cepat dalam menjalankan tugas.
Apa yang lebih memalukan, Forsaken bertindak untuk membuang program aimbot tersebut di hadapan pihak penganjur apabila tahu dirinya ditangkap.
Pasukannya kini disingkirkan dan siasatan lanjut menunjukkan Forsaken jugal pernah menipu di pertandingan ELS India Premiership 2018 Fall Tournament.
2. Solo – Dota 2 (2013)

Pada tahun 2013 Solo ditangkap menipu apabila sengaja membuat pasukannya kalah kerana wang.
Dota 2 beberapa tahun lalu sangat terkenal dengan judi untuk mendapatkan wang cepat.
Alexei Berezin juga dikenali sebagai “Solo” berjudi sebanyak RM400 untuk pasukanya sendiri iaitu RoX.KiS untuk kalah di StarSeries Musim ke-6.
RoX dikatakan sudah hampir menang tetapi hanya untuk mendapatkan RM1,288 (AS$322) , Solo sebaliknya memberi pihak lawan membunuhnya sebanyak 50 kali dalam satu perlawanan.
Sudah semestinya Solo ditangkap dan diharamkan untuk menyertai mana-mana acara lagi tetapi akhirnya ditukar kepada satu tahun sahaja.
Solo juga tidak mendapat duit yang dimenanginya itu.
Sejak hari itu nombor 322 telah menjadi meme untuk semua pemain Dota 2.
Apabila ada sesiapa yang didapati mati terlalu banyak dalam pertandingan Dota 2, komuniti sebaliknya akan spam 322 apabila melihat sesi permainan yang teruk dan dipersoalkan.
3. Azubu Frost – League of Legends (2012)

League of Legends adalah salah satu permainan video terbesar di dunia. Namun pada tahun 2012 setiap pemain Azubu Frost telah ditangkap menipu.
Ya anda tidak salah membaca, semua pemain Azubu Frost menipu kerana melihat skrin besar untuk tahu kedudukan pihak lawan tetapi ada pihak berjaya merakam penipuan ini.
Azubu Frost tidak diharamkan kerana penipuan tersebut sebaliknya disaman sebanyak RM120,000.
4. Robodoping

Pada acara British Cycling’s Esports Championships, betul anda tidak salah dengar, memang ada pertandingan e-sukan berbasikal.
Cameron Jeffers seorang YouTuber dan juga penunggang esukan berbasikal.
Semua penunggang lain menggunakan basikal ‘Tron’ sebagai basikal esukan yang diiktiraf, tetapi Jeffers menggunakan “Zwift Concept Z1” yang memberi penggunanya output yang lebih kuat.
Jeffers juga memenangi pingat emas untuk pertandingan yang disertainya.
Pihak media menggelar peristiwa ini robodoping iaitu hasil gabungan robot dengan doping iaitu penggunaan dadah.
Pihak pengajur sebaliknya menyaman Jeffers dengan RM1,467.58 (£250) dan diharamkan selama enam bulan dari mana-mana perlumbaan.
5. Johnathan Kosmala – Fortnite
Pemain professional e-sukan fortnite, Johnathan Kosmala ditangkap menipu kerana menggunakan program penggodam ketika pertandingan terbesar iaitu Piala Dunia Fortnite.
Apa yang lebih memalukan Johnathan ditangkap menipu apabila pembuat program menipu itu sendiri yang melaporkan penipuan yang dilakukannya.
“Sebalik menggunakan program ini untuk berseronok, dia (Johnathan) menggunakan program ini untuk mendapatkan duit pertandingan yang banyak,” kata CBV pencipta program menipu Fortnite.
6. Apxvoid – Hearthstone

Jacob “Apxvoid” Coen adalah pemain Hearthstone yang disukai dan dihormati oleh ramai pemain profesional.
Namun, akibat terlalu gementar semasa pertandingan HCT Winter Playoffs, pemain Kanada ini bertindak menghantar mesej kepada orang yang duduk bersebelahannya “Patutkah saya menggunakan hard fatigue untuk berlawan dengan deck warrior?” di kotak chat di skrinnya.
Apxvoid sebaliknya tidak menghantar mesej tersebut.
Apa yang Apxvoid mahu cuma minta ditenangkan. Namun apabila perlawanan sudah habis, Apxvoid melakukan kesilapan kerana menghantar mesej yang sama dia tulis kepada pihak penganjur perlawanan. Ini membuatkan Apxvoid disingkirkan kerana disyaki menipu.
Apxvoid kini masih berada dalam dunia Heartstone dan ramai pemain serta peminat berasa kasihan dan memaafkannya.
Setakat ini sahaja pemain-pemain yang ditangkap menipu di dalam dunia e-sukan.
Apa pendapat anda? Tidak kira apa yang anda lakukan, jangan menipu untuk mendapat kepuasan yang hanya sementara dan sebaliknya hanya merosakkan pengalaman untuk pemain-pemain lain sahaja.


Permainan video dengan estetik anime telah menjadi sesuatu yang tidak asing lagi untuk peminat anime dan juga peminat permainan video.
Tidak kira permainan seperti francais Tales dan juga Persona. Permainan video berdasarkan anime yang sedia ada pasti akan wujud untuk menarik lebih minat dan peminat baru.
6 Permainan Video Anime paling seronok untuk dimain setakat ini:
1. Dragon Ball : Xenoverse 2

Peminat kipas susah mati Dragon Ball Z pasti akan bermain permainan video Dragon Ball ini. Penuh dengan fan service, Dragon Ball Z: Xenoverse 2 juga mempunyai perlawanan yang penuh aksi dan laju.
Quest yang begitu banyak dan juga kemajuan yang sentiasa membuat anda mencari pelbagai cara untuk menguatkan karakter anda.
2. Naruto Shippuden Ultimate Ninja Storm 4

CyberConnect2 yang terkenal dengan pembinaan game Naruto telah memperkenalkan Naruto Shippuden Ultimate Ninja Storm 4.
Permainan boleh dikatakan permainan video Naruto yang terbaik setakat ini dengan penceritaan kepada pengakhiran Naruto Shippuden yang kemudian dengan pengenalan Boruto kepada dunia Naruto.
Permainan video ini juga memberi permainan yang penuh aksi dengan jutsu-jutsu hebat dan jugak mekanisme baru yang boleh digunakan oleh pemain.
Apa yang lagi mengejutkan permainan ini mempunyai 106 karakter yang boleh dipilih untuk dimainkan.
3. Fist of the North Star: Lost Paradise

Berdasarkan manga Fist of the North Star, permainan video ini mengikuti Kenshiro di dalam dunia post-apocalyptic apabila Kenshiso cuba untuk menyelamatkan tunangnya Eden.
Permainan ini menggunakan kombat beat’em up.
Walaupun tidak semua adaptasi dari manga ada di dalam permainan ini tetapi Fist of the North Star berjaya mencuri minat peminat dan masih boleh dimainkan dengan penuh keseronokan.
4. Fate Extella Link

Walaupun lebih dikenali oleh siri anime Fate dan juga permainan video gacha Fate Grand Order, Fate Extella Link masih boleh dikatakan setanding.
Saber Charlemagne menjadi fokus untuk Fate Extella kali ini.
Tetapi kedatangan Astolfo, Lancelot, Saber Artorias dan beberapa lagi karakter ikonik di dalam dunia Fate juga akan muncul untuk berlawan dalam Fate Extella Link kali ini.
Permainan seakan musou ini penuh dengan keseronokan dengan kombo-kombo yang ada untuk mengalahkan semua watak jahat di dalam Fate Extella Link.
5. Mobile Suit Gundam: Extreme Vs Maxiboost On

Pada asalnya dikeluarkan untuk pelantar arked pada tahun 2016, permainan video Gundam ini mendatangkan 185 Gundam untuk dipilih yang pasti akan membuat anda rambang mata.
Dengan permainan dan perlawanan jarak dekat dan jauh, semua pemain boleh membuat Gundam yang dibina sendiri untuk menjadikan Gundam anda lebih kuat.
Anda boleh dapatkan Mobile Suit Gundam: Extreme Vs Maxiboost On di pelantar PS4.
6. Digimon Story: Cyber Sleuth Complete Edition

Digimon sentiasa menjadi alternatif terbaik selain daripada Pokemon.
Digimon Story: Cyber Sleuth didatangkan dengan dua permainan video iaitu CyberSleuth dan CyberSleuth Hacker’s Memory.
Permainan ini mempunyai  341 Digimon untuk dikumpul dengan skill yang berbeza, penceritaan dan juga lakonan suara di dalam permainan ini juga ditahap kualiti yang terbaik.
Tidak lupa juga dengan bos yang boleh menjadi senang atau sangat susah.
Setakat ini sahaja permainan video anime terbaik setakat ini untuk dimainkan. Apa lagi permainan video  anime yang anda pernah main tapi tidak dinyatakan disini?


Kemeriahan Celcom XPAX Kejohanan E-Sukan Kampus (XPAXKEK) Semester 2 diteruskan lagi ke Paradigm Mall, Johor Bahru pada Jumaat dan Sabtu ini.
Acara e-sukan antara universiti ini bakal berlangsung pada 27 hingga 28 September akan menyaksikan pertandingan sengit permainan e-sukan popular iaitu Mobile Legends dan PlayerUnknown’s Battlegrounds (PUBG Mobile).
Selain pertandingan e-sukan, terdapat pelbagai aktiviti menarik yang korang boleh sertai dan nikmati. Nak tahu apa yang menyeronokkan di XPAXKEK Semester 2 untuk Zon Selatan? Jom baca 7 sebab korang memang kena berkunjung di Paradigm Mall, Johor pada Jumaat dan Sabtu ini!

1. Saksikan persembahan artis oleh Wanie Kayrie, Harris Baba dan Afieq Syazwan

Siapa peminat Wanie Kayrie, Harris Baba dan Afieq Syazwan?
Korang berpeluang untuk saksikan persembahan mereka di atas pentas XPAXKEK Zon Selatan dalam sesi KEK Jam bermula pada pukul 6.30pm pada hari Sabtu.

2. Sertai perlawanan terbuka Counter-Strike: Global Offensive (CS:GO) dan menang hadiah laptop gaming Lenovo Legion.

Selain pertandingan Mobile Legends dan PUBG Mobile, serlahkan bakat terpendam dalam perlawanan CS:GO terbuka untuk semua pengunjung yang ditaja oleh Lenovo Legion.
Dalam format 1 lawan 1 (1 vs 1), pemenang untuk hari pertama dan kedua bakal beradu tenaga untuk memenangi hadiah utama iaitu laptop Legion Y540 manakala pemenang tempat kedua pula bakal membawa pulang monitor gaming Legion Y27q-20 WLED!
Baca lanjut: Review: Lenovo Legion Y540 – Laptop Paling Berpatutan Untuk Gamers
Bagi yang berminat, cepat-cepat daftarkan diri melalui pautan ini sebelum 26 September 2019 untuk hari pertama. Kalau korang tak sempat daftar hari pertama, korang boleh main pada hari kedua yang mana pendaftaran bakal dibuka pada 27 September 2019.
Dekat booth Lenovo nanti, akan ada diskaun istimewa bagi produk Legion! Jangan lupa singgah!

3. Tonton perlawanan Mobile Legends dan PUBG Mobile

Untuk Zon Borneo, kita telah menyaksikan pasukan Godz Genesys daripada UMSKAL menjuarai pertandingan Mobile Legends manakala pasukan Acah-acah Gengster Squad mendapat tempat pertama untuk PUBG Mobile di UMS pada 22 September lepas.
Pasukan Zon Selatan manakah yang bakal mengharumkan nama universiti untuk pertandingan dua game e-sukan popular ini pada Jumaat dan Sabtu ini?
Berikanlah sokongan padu kepada pasukan-pasukan yang mara ke XPAXKEK Zon Selatan di Paradigm Mall, Johor Bahru nanti!

4. Menang cabutan bertuah dari Realme, Lenovo Legion dan Lazada Malaysia

Acara besar sebegini tak lengkap tanpa pengunjung membawa pulang hadiah menarik melalui cabutan bertuah! Ada hadiah lumayan khas dari Lenovo dan barangan lain dari Realme seperti baju eksklusif, botol air untuk menyihatkan tubuh badan dan sarung. Juga ada tetikus dan gaming headset Rapoo ditaja Lazada (bernilai sehingga RM2,500) sepanjang dua hari ini.
 Kalau korang datang pada hari Sabtu dan tunggu sehingga ke akhir acara, korang berpeluang untuk memenangi hadiah Grand Lucky Draw. Nak tahu apa hadiahnya? Jom ajak kawan-kawan korang untuk datang sekali ke Paradigm Mall pada hujung minggu ini!
 Jangan lepaskan peluang keemasan untuk membawa pulang telefon pintar terbaru RealMe dan 1 set monitor Lenovo L22e-20 21.5 inci LED Backlit LCD bersama PC IdeaCentre 510.

5. Ketahui lebih tentang industri gaming dan e-sukan

Industri gaming dan e-sukan ternyata semakin berkembang di Malaysia. Kalau korang nak tahu lebih terperinci tentang industri yang semakin rancak di negara kita, korang boleh dengar perbincangan dan pendapat tentang gaming dan e-sukan melalui Sembang Gamers.

6. Main game santai-santai dan bawa pulang hadiah!

Siapa kata main game ini membuang masa? Korang boleh relaks dan santai sambil bermain game seperti dalam Beat Saber, Taiko no Tsujin, F1 dan banyak lagi dalam KEK Trial dan berpeluang untuk memenangi hadiah barangan menarik dari Lazada.
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.
Untuk maklumat lanjut tentang Celcom XPAXKEK Semester 2, layari laman sesawang utama di sini dan ikuti perkembangan acara ini melalui Facebook, Twitter dan Instagram. Saksikan siaran langsung perlawanan Mobile Legends di setiap zon di Facebook kami.


Selalunya kita menganggap PC gaming lebih fokus terhadap penggunaan mouse dan keyboard.
Namun, kajian dari Steam membuktikan kebanyakkan pengguna PC memilih untuk bermain game PC menggunakan controller konsol seperti Xbox One, Xbox 360, PS4, PS3 dan sebagainya.
Sejak Steam melancarkan update Steam Input yang mana pemain menggunakan controller untuk bermain game yang memahami kombinasi input controller berkenaan, statistik menunjukkan lebih daripada 30 juta pengguna Steam menggunakan controller dan separuh daripada mereka menggunakan lebih daripada satu controller.

Mengikut gambar di atas, lebih 40 juta pemilik akaun Steam gemar menggunakan controller Xbox 360 dan Xbox One berbanding controller PS3 dan PS4 yang mencatatkan kira-kira 16 juta pengguna.
Jurang besar antara controller Xbox dan PlayStation mungkin kerana kedua-dua controller PS4 dan PS3 memerlukan perisian luar untuk install ke dalam PC.
Paling menarik adalah controller Nintendo Switch Pro yang baru diperkenalkan pada bulan Mei ini juga banyak digunakan dalam pengguna Steam yang terletak di tangga nombor 7 dalam senarai penggunaan controller di Steam.
Steam Controller juga tidak kurang hebatnya walaupun jauh ketinggalan berbanding controller konsol lain tetapi 1.3 juta pengguna Steam dapat menggunakan Steam Controller untuk 1,000 game kerana rata-rata game ini mempunyai kawalan penuh di platform Steam.

Dalam erti kata lain, banyak game boleh dimainkan sepenuhnya menggunakan Steam Controller di PC.
Laporan statistik penggunaan controller di Steam juga sejajar dengan berita Xbox One akhirnya beri sokongan mouse dan keyboard di konsol itu sebulan dari sekarang. Antara game terawal pemain boleh main menggunakan mouse dan keyboard adalah Warframe melalui program Xbox Insider.
Untuk mengetahui game Xbox One mana bakal dapat sokongan mouse dan keyboard, nantikan liputan daripada kami!
Sumber: Engadget


The Sims 4 adalah permainan simulasi yang memberi pengalaman baru dalam membuat karakter masing-masing.
Tidak lupa juga untuk keluarga dan juga rumah di dalam The Sims 4.
Baru-baru ini Maxis sudah membuat satu kenyataan memberitahu sebanyak 60% dari pemain mereka adalah wanita berumur 18-24 tahun.

Sudah 7 tahun The Sims 4 dikeluarkan dan masih belum ada ura-ura The Sims 5.
Tetapi dengan begitu banyak DLC dari The Sims 4, sudah pasti Maxis tidak akan berhenti untuk memberi pengalaman sepenuhnya kepada peminat The Sims.
Maxis juga sedang mencari pekerja baru untuk menjadi Senior Game Designer bagi membangun lagi The Sims 4.

Jumlah pemain wanita bermain permainan video kini kian meningkat di serata dunia.
Malah permainan video seperti Minecraft dan Fortnite juga banyak mempunyai pemain wanita.


Steam baru-baru ini sudah mengeluarkan ulasan baru untuk pelantar mereka bagi tahun 2021.
Pelantar ini mahukan dua faktor untuk berjaya iaitu memastikan semua permainan video PC mudah dan pantas untuk didapati serta memberi permainan video yang sangat banyak dan menaikkan ekosistem supaya Steam menjadi yang terbaik untuk pelanggan mereka.
Peningkatan Pelantar Steam

38 juta jam jumlah masa pemain bermain permainan video di Steam. Mereka mencatatkan pengguna sebanyak 132 juta pengguna bulanan untuk tahun lepas sahaja.
Tidak lupa juga 69 juta pengguna aktif harian termasuk 27.4 juta pemain pada masa yang sama.
Jumlah pembelian juga adalah dari 31.2 juta pembeli baharu dengan peningkatan sebanyak 27% pembelian.
Terakhir adalah 21% peningkatan masa dalam bermain permainan video sejak 2020.
Kemaskini Steamworks
Steam juga ada mengeluarkan beberapa kemaskini terbaru untuk Steamworks SDKv1.52.
Versi ini akan membolehkan setiap pengeluar permainan video untuk mengawal permainan video mereka secara autonomi.
Ia bagi mengawal pembukaan dan penutupan playtests, berapa jumlah pemain untuk dimasukkan dan juga pemilihan negara untuk membuat ujian.
Penggunaan alat kawalan juga meningkat kepada 48 juta penggunaan dari semua pengguna Steam dan digunakan sebanyak 10% permainan video harian.
Muat naik juga dibaik pulih untuk menjadi lebih pantas kepada pengeluar permainan video untuk mengemas kini permainan video mereka.
Remote Play

Remote Play juga mendapat peningkatan sebanyak 34%.
Steam Deck

Valve kini juga cuba untuk mengeluarkan Steam Deck bagi memberikan lebih ramai pengguna merasai permainan AAA seperti di PC.
Steam Deck juga banyak memberi inovasi untuk Valve.
Steam dari Valve kini juga mahu menambahbaik lagi untuk tahun akan datang dan mengharapkan maklumbalas dan permintaan dari orang ramai.
Anda boleh membaca maklumat lanjut di lawan sesawang rasmi Steampowered.


Kad Pokemon kini bukan hanya sekadar untuk mengumpul tetapi ada orang yang betul-betul menggunakan kad Pokemon sebagai bentuk pelaburan.
Populariti kad Pokemon kemuncak pada hujung 90-an dan dahulunya peminat-peminat kad Pokemon ini hanya kanak-kanak.
Kini peminat-peminat lama yang sudah membersar mampu untuk membeli kad-kad Pokemon mereka sendiri yang sangat bernilai.
Trend mengumpul kad Pokemon kini bertukar menjadi satu bisnes besar-besaran.
Satu ciapan dari @yicaichina menunjukkan polis Shanghai merampas kad itu yang akan dihantar ke kastam Eropah untuk ke Belanda.

Terdapat 20 kotak kad Pokemon palsu dan kesemuanya adalah seberat 7.6 tan.

Twenty boxes of counterfeit #Pokemon #Pikachu game cards weighing over 7.6 tons were intercepted at Shanghai’s Pudong Airport by customs officials yesterday. Bound for the Netherlands from a company in Qingdao province, it is one of the biggest fake #IP hauls in recent years. pic.twitter.com/zM2y6BiTIt
— Yicai Global 第一财经 (@yicaichina) November 23, 2021

Perampasan ini adalah rampasan terbesar barang palsu yang sudah dibuat sejak beberapa tahun lepas.
Nasib baik kad-kad palsu itu dirampas sebelum terjual dan disebarkan kepada pengumpul kad-kad Pokemon yang lain.
Populariti kad Pokemon menyebabkan banyak kad-kad menjadi terhad dan ini menyebabkan ada pihak yang tidak bertanggungjawab mahu mengambil kesempatan dengan menjual kad palsu.